c: text/html

text:
ven.
13
juin
2014
None twakereye guhimbaza Ubutatu butagatifu, Twaje gukuza Imana Data waremye Ijuru n’isi, Uhoraho Imana igira impuhwe n’ineza, Imana itinda kurakara yuje ubuntu n’ubudahemuka, Imana igaragaza ubuntu bwayo iminsi yose, ariyo yonyine tugomba gusenga no gushimira kubera ibyiza idahwema kuduha.
Ubwiza bw’Iyo Mana Isumba izindi bwatumye igirana isezera n’abantu igira iti: Muzambere umuryango nanjye nzababera Imana”, ibyo ntibyahagarariye aho, yageze aho iduha n’Umwana wayo w’Ikinige nk’uko Mt Yohani abitubwira ati:” Imana yakunze isi cyane igera aho itanga umwana wayo w’Ikinege, kugira ngo umwemera wese atazacibwa ahubwo agire ubugingo bw’iteka”. Imana yacu ni umubyeyi utanga atiziganya, yaduhaye umwana wayo kugira ngo atwereke ko adukunze, niyo mpamvu kenshi tuvuga rya sengesho umwana w’Imana yatwigishije tuvuga tuti:” Dawe uri mu ijuru,…”.
Uyu munsi turakuza Imana Mwana, waje kudukiza no kutugira abana b’Imana. Guhera kuri Noheli, Kiliziya mu Mihango yayo Mitagatifu yatweretse ukuvuka k’Umwana w’Imana, kuri Pasika twumvise rya Jambo rya Yezu ngo:” Nta rukundo ruruta gutanga ubuzima bwawe kubera uwo ukunda”. Ni koko kandi yatanze ubuzima bwe kubera twe, Yezu yaraducunguye, yatugize abavandimwe be.
Undi dusingiza none ni Roho Mutagatifu, niwe bita kandi ni ukuri Urukundo rw’Imana rwasesekaye mu mitima yacu. Ni we Muyobozi utwereka inzira igana ku Mana Data. Ni we ugenga Kiliziya, ni we udutagatifuza kandi adutuyemo.
Ubutatu butagatifu ni Imana imwe Rukumbi, iganje mu bumwe bw’Imana Data na Mwana o mu Rukundo rwa Roho Mutagati. Buri gihe mu ntangiriri y’Igitambo cy’Ukaristiya, hasubiramo amagambo twumvise agira ati:” Inema y’Umwami wacu Yezu Kristu, Urukundo rw’Imana Data n’Ubusabane kuri Roho Mutagatifu bihorane namwe mwese”(2Kor 13.13), nkubwo rero ubutu butagatifu. Ubutatu Butagatifu ntabwo bibangamira cyangwa ngo bkureho ko twemera imana Imana imwe ku kwemera Imana imwe bivuga ko twemera rwose ko hariho Imana imwe rukumbi, yo Rukundo n’isoko y’ubugingo, tukemera no kuyiyoboka igihe cyose. Byongeye Yezu yaduhishuriye ko Imana ari urukundo, kandi ko Imana Data na Mwana, na Roho Mutagatifu ari Imana imwe. Ni ryo yobera ry’ubutatu butagatifu. Ni nayo mpamvu dukora ikimenyetso cy’Umusaraba kugira ngo duahmye ko twemera Ubutatu butagatifu, n’iyobera ry’umusaraba wa Kristu; kuko Imana Data yatwoherereje umwana wayo wigize umuntu; bombo batwoherereza Roho Mutagatifu ngo adutagatifuze.
Ubukristu bwacu bushingiye kuri iri hame ry’Ubutatu butatgatifu: Twabatijwe ku Izina ry’Imana Data na Mwana na Roho Mutagatifu, n’andi masakaramentu yose ni ko tuyaronka, Imigisha yose Kiliziya itanga, izita ku izina ry’Imana Data na Mwana na Roho Mutagatifu, yewe n’amasengesho yose ya kiliziya no ko atangira kandi ni ko asozwa. Tugomba rero kubana mu bumwe butajegajega no kumenyesha abandi ko Imana ari Nyakuri, ko idukunda, ko Yezu Kristu aduhamagara ngo tube abana be bitonda, ko Roho Mutagatifu aduha ubuzima bw’Imana kandi akatuyobora mu ijuru. Ibyishimo byacu mu ijuru bizaba guhora turangamiye Imana imbere yacu, tuzareba Imana Data na Mwana na Roho Mutagatifu. Hakuzwe Ubutatu Butagatifu, muri ubwo bumwe budashobora gutandukanwa. Dukuze Imana mu Butatu-Butagatifu, kubera imbabazi ze adahwema kutugirira.
Padiri Viateur SAFARI

robotstxt: allowed

filter: keep


text:
Bamwe mu Banyakigali bahisemo gusoreza umwaka mu nsengero
Mu gihe ijoro ryo ku wa 31 Ukuboza hari Abanyarwanda bahitamo kwishimishana n’imiryango yabo cyangwa abakunzi babo bajya kubyina bishimira impera z’umwaka n’intangiriro z’undi, hari n’abahitamo kujyana imiryango yabo mu nsengero kugira ngo bashime Imana.
By’umwihariko no mu gitaramo cya Orchestre Impala cyaberaga mu kigo cyitiriwe mutagatifu Paul, ubwo sa sita z’ijoro zageraga hatangiye umwaka mushya Abapadiri babiri bo kuri Kiliziya yitiriwe umuryango mutagatifu bari muri iki gitaramo basengeye (...)
Mu gihe ijoro ryo ku wa 31 Ukuboza hari Abanyarwanda bahitamo kwishimishana n’imiryango yabo cyangwa abakunzi babo bajya kubyina bishimira impera z’umwaka n’intangiriro z’undi, hari n’abahitamo kujyana imiryango yabo mu nsengero kugira ngo bashime Imana.
By’umwihariko no mu gitaramo cya Orchestre Impala cyaberaga mu kigo cyitiriwe mutagatifu Paul, ubwo sa sita z’ijoro zageraga hatangiye umwaka mushya Abapadiri babiri bo kuri Kiliziya yitiriwe umuryango mutagatifu bari muri iki gitaramo basengeye u Rwanda n’Abanyarwanda.
Ku ya 31 Ukuboza 2012, twageze mu nsengero zitandukanye tubakusanyiriza amafoto agaragaza uko byari bimeze muri zimwe mu nsengero zo mu mujyi wa Kigali.
Photo/V. Kamanzi
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Nuko tuvuge iki? Tugumye gukora ibyaha ngo ubuntu busage? Ntibikabeho! Mbese twebwe abapfuye ku byaha, twakomeza kuramira muri byo dute? - Abaroma 6:1
Mu biganiro, si abantu bake barerura bakavuga ko babeshejweho n’ imbabazi z’ Imana. Abenshi biyemerera ko bakora ibyaha ndetse byinshi ariko bagakomeza kubaho. Imbabazi z’Imana ziriho ni byo, ariko se abantu bakwiye guhora bakora ibyaha ngo n’uko imbabazi z’ Imana zikiriho?
Kuba imbabazi z’Imana ziriho ntibikwiye kuba urwitwazo rwo kubaho ubuzima budatinya icyaha. Umunsi twakiriyeho Yesu mu bugingo bwacu, twapfuye ku byaha. Kubw’ umubatizo twabambanywe na we dupfana na we, hanyuma tuzuranywa na we, none ubu twahawe kugendera mu bugingo bushya. "Nuko rero, ku bw’umubatizo twahambanywe na we mu rupfu rwe, kugira ngo nk’uko Kristo yazuwe n’ubwiza bwa Data wa twese, abe ari na ko natwe tugendera mu bugingo bushya. Ubwo twateranijwe na we gusangira urupfu nk’urwe, ni ko tuzaba duteranijwe na we gusangira kuzuka nk’ukwe“ - Abaroma 6: 4-5.
Dukomeje gukora ibyaha uko twishakiye twaba tutaramenya Kristo. Ibyo kandi ntibivuga ko umukristo adakora icyaha, ariko ntabwo ari imbata y’ icyaha.
Niba hari icyaha cyakugize imbata, menya ko hari byinshi utarasobanukirwa. Kuko tuzi neza ko Yesu kristo amaze kuzuka atagipfa - Abaroma 6:9
Kuko twiyunze na Kristo mu rupfu rwe, irari rya Kamere n’ ububata bw’ ibyaha muri twe byapfanye na we, Ubwo twapfanye na we, turi ibyaremwe bishya. Abameze batyo, bahorana ishyaka ryo kuba abera, kuko uwabahamagaye na we ari Uwera. "Ahubwo nk’uko uwabahamagaye ari uwera, abe ari ko namwe muba abera mu ngeso zanyu zose“ -1 Petero 1:15.


text:
Moussaka, ifunguro rigizwe n’inyama n’ibibiringanya
Moussaka ni ifunguro ryakunzwe cyane mu bihe byo hambere muri Turikiya no mu Bugiriki. Gusa ryaje nyuma gukundwa cyane mu bihugu by’Abarabu
Dore uburyo bumwe wateguramo iri funguro
Ibikoresho
- Inyama ya steak iseye ( inyama itarimo amagufa iva ku mugongo w’inka)garama 360
- Ibibiringanya 2
- Inyanya 3
- Ibitunguru 2 bito
- Sosi tomate
- Tungurusumu agasate 1
- Fromage garama 50 zirapye
- Amavuta ya elayo
Uko bikorwa
- Kata ibibiringanya mo ibisate bihagaze
- Bishyiraho umuntu ubishyire muri plaque ijya mu ifuru
- Renzaho amavuta ya elayo hejuru ureke bimaremo iminota 15 mu ifuru
- Igihe biri mu ifuru ube utunganya ibitunguru na tungurusumu
- Shyira amavuta mu isafuriya ushyiremo igitunguru na tungurusmu
- Ongeramo inyama ziseye ureke bimareho iminota 15 ariko unyuzemo ukavanga kugirango zidashirira
- Shyiramo sosi tomate n’inyanya
- Ongeramo umunyu na poivre
- Muri plat ijya mu ifuru banzamo twa dusate tw’ibibiringanya
- Renzaho inyama ziseye
- Ongera ushyireho couche ya kabiri ukirikije uko wabikoze mbere
- Renzaho fromage zirapye ufunge ushyire mu ifuru ifite ubushyuhe bwa degre 180
- Reka bimaremo iminota 30
- Bigabure bishyushye
Gracieuse Uwadata


text:
Tito 1:5 - Icyatumye ngusiga i Kirete ni ukugira ngo utunganye ibyasigaye bidatunganye, kandi ngo ushyire abakuru b’Itorero mu midugudu yose nk’uko nagutegetse.
Pawulo yandikira Tito yamwibutsaga ko yasigaye I Kerete kubera inshigano Imana yari imufiteho. Tito yarafite inshigano ikomeye yo gutunganya ibidatunganye. Ubundi I Kerete bari barumvise ubutumwa ariko batarigeze babona umuntu ubaha inyigisho zimbitse, ntabwo bagiriwe amahirwe yo kurerwa, gutozwa no guhabwa inyigisho nzima zibakuza. Bagereranywa n’abantu b’iki gihe. Benshi barabwirijwe ariko bake nibo bigishijwe. Tito rero yagombaga kubigisha agahitamo abandi bakozi bakenewe, akabatoza, akabaremamo umuhamagaro, akabatoza ubuyobozi, akabaha n’inshigano.
Uno munsi iki cyanditswe ni wewe kireba. Wibaze icyatumye Imana ikurinda uyu mwaka wose ndetse n’imyaka yose yatambutse ikaba iguhaye n’amahirwe yo kwinjira mu mwaka mushya wa 2016. Ntacyo urusha abandi.
Icyo Uwiteka agushakaho ni iki? Ni ugukora ibyo gukiranuka no gukunda, kubabarira no kugendana n’Imana yawe wicisha bugufi.
Wewe usoma ubu butumwa, menya y’uko icyo Imana yagusigarije ari ukugira ngo ugorore inzira z’Uwiteka, ukora ibyo gukiranuka kandi wirinde ibyaha.
Iki ni cyo Imana ishaka ku bantu bayo muri uyu mwaka tugiye gutangira wa 2016 no mu yindi myaka izakurikiraho.
Umunsi mwiza kuri mwese!
Fidèle MASENGO, Foursquare Church Kimironko masengof@yahoo.fr


text:
Ukunda kumva hakozwe amasengesho yiminsi 40 ariko ntumenye ibanga abayakora bibitseho? Kenshi ubona barangije bananutse cyane,ukagirango bashakaga kugabanya ibiro, ariko si icyo kiba kigenderewe ahubwo hari ibintu bidasanzwe bikoreka mu gihugu, mu itorero,mu muryango no kumuntu ku giti cye wabaye imbere y’Imana mu minsi 40.
bimwe muri byo ni ibi:
#1 IMANA ITANGA ICYEREKEZO GISHYA
Imana yahaye Mose amategeko icumi nyuma yiminsi 40 kuva 24:18
#2 IMANA YEREKANA IBYIZA BY’AHO IJYANA ITORERO
Abatasi batase igihugu mu minsi 40 bazana iseri ry’umuzabibu kubara13:25-26
#3 IMANA IKORESHA ABAHANUZI ICA AMARENGA
Umuhanuzi Ezekiyeli yaryamiye urubavu rumwe iminsi 40 yishyiraho ibicumuro by’abisrael Ezek4:3
#4 IMANA YINGINGIRA ABAYO KWIHANA
Iminsi Yona yamaze abwira Nineve ko hazarimbuka nuko barihana Yona3:4
#5 IMANA IHAGURUTSA ABOROHEJE BAGAHANGURA ABANZI B’IGIHUGU
Goliath yamaze iminsi 40 yigaraganza, atuka Abisrael N’Imana yabo ariko mandat ye yarangiranye nayo Dawidi aramuhangura! 1Sam17:16-50
#6 IMANA ITANGA IMBARAGA ZIHAGIJE ZO KUNESHA satani
Yesu yamaze iminsi 40 ageragezwa na satani mu butayu ariko avayo atsinze Mat4:2
#7 IMANA ISHYIRAHO IGIHE CYO KWIYEREKA ABAYO NO KUBABWIRA AMABANGA
Yesu amaze gutsinda urupfu yiyeretse abigishwa mu minsi 40 yose,abigisha iby’ubwami ibyak1:2
Nk’uko ubyibonera nawe nyuma yiminsi mirongo ine, hajya hakoreka ibitangaza bidasanzwe, Uko niko nawe wabanye natwe mu masengesho yiminsi 40 hari ibyananiranye bigiye guhanyuka!
Uyu mubare 40 ugaragara muri BIBILIYA (KJV)inshuro zigera ku 146 kandi aho uzawusanga hose uzasanga nyuma y’iminsi 40 ndetse n’imyaka 40 haragiye hagaragara impinduka zidasanzwe mu mateka ya Israel, igihugu gifatwa nk’isaha y’Uwiteka ( God’s Clock) yo kwerekana aho ibihe bigeze
Ubutaha tuzavuga ku myaka 40
Kubindi bisobanuro koresha address ikurikira :
Pastorviva.pcm@gmail.com +250 788 615 869 POWER OF CHANGE MINISTRIES®


text:
Ibi byavuzwe kuri uyu wa gatatu, tariki 20 Nyakanga 2016, ubwo hatangiraga gukorwa isuzuma ry’imihigo y’umwaka urangiye wa 2015 - 2016.
Biogaz 170 zagombaga kubakwa mu karere kose ariko umwaka wasojwe hubatswe 101 zingana na 59%.
Umuyobozi w’Akarere ka Nyagatare, Mupenzi George, avuga ko kudindira k’uwo muhigo kwatewe no kutubahiriza amasezerano kwa rwiyemezamirimo wahawe isoko ariko akabatenguha.
Ati “Twatengushywe na rwiyemezamirimo wataye imirimo itarangiye. Gusa twaje kumushyiraho igitutu akora izishoboka. Ubutaha tuzashyiraho benshi, umwe nadutenguha undi akomeze imirimo.”
Undi muhigo utaragezweho neza ni ujyanye n’imikoresheze y’ifumbire. Aha ho umuyobozi w’akaarere yavuze ko byaturutse ku myumvire y’abaturage, aho benshi bavuga ko ubutaka ari bushya ku buryo bwakwera butagombeye gufumbirwa, abandi bo bakavuga ko ifumbire igundura ubutaka.
Uyu muyobozi avuga ko bafite ingamba zo kwegera abaturage bakabigisha, bakitabira gukoresha ifumbire.
Agira ati “Ikizabidufashamo ni uko igihembwe cy’ihinga gishize hari abantu bari begeranije imirima, uwakoresheje ifumbire areza, utayikoresheje ararumbya. Imyaka irimo ifumbire burya yihanganira izuba. Bose bazabyumva rero.”
Mu mwaka w’imihigo 2015 - 2016, Akarere ka Nyagatare kahize imihigo 74.
Uretse uwo gukoresha ifumbire n’uwo kubaka Biogaz, itaragezweho uko byifuzwaga, indi ngo yagezweho hafi 100%, nk’uko ubuyobozi bw’akarere bubivuga ariko hakaba hategerejwe ibizava mu isuzuma ry’iyi mihigo rikorwa n’abaturutse ku rwego rw’igihugu.
Mu mwaka w’imihigo wabanje wa 2014-2015, Akarere ka Nyagatare kaje ku mwanya wa 9 muri 30 tugize u Rwanda.
Ibitekerezo ( 3 )
Nyakubahwa mayor rwose ndabona imihigo igenda neza ariko nagirango natwe utuvuganire abaturage bo mu kagari ka kamagiri umudugudu wa karungi na nkerenke rwose ntamuriro tugira harabura iki? kugirango natwe tumere nkabangi nyakubahwa mayor turakwinginze dufashe imyaka ibaye myinshi tutabona umuriro.
Murako mugire ibihe byiza
Birakwiye ko Iterambere Rizamuka
Nonese iyindi yagezweho 100% Ariko mayor Rwose abayobozi bacu turabakunda Ariko ntamazi tugira mu murenge wa karangazi akagali ka makomo rwose mayor wazadusuye koko cyangwa ukatuvuganira rwoseee tukarebako twabona amazi koko?ibindi imihigo oyeee amazi ni ubuzima bwiza murakoze.


text:
Ijambo KOINONIA ni ijambo ryo mu rurumi rw’Ikigiriki riva muri KOINONOS risobanura kwegerana..gusabana. Niryo ryabyaye amagambo tuzi mu cyongereza "Fellowship", " communion". Ni kimwe mu bintu biranga Itorero n’ubwo ubu kigenda kigabanuka. Bituma abasengera hamwe bubaka ubumwe, bakura mu kwizera, bubaka umubano, bagira ababyeyi...
Iki ni kimwe mu kimpa imbaraga zo gukomeza kuba umushumba w’Itorero. Kubona impfubyi tuzishingira, tuzishyurira amashuri zikiga, dushakiraabadafite akazi icyo bakora...dusura ababuze ababo...
Ngaho nimusubire musome iki cyanditswe : Ibyakozwe n’Intumwa 2:42 - Bahoraga bashishikariye ibyo intumwa zigishaga, bagasangira ibyabo, no kumanyagura umutsima no gusenga. Ongera wibaze icyo Itorero rikumariye...n’icyo urimariye.
Fidèle MASENGO, Foursquare Church Kimironko masengof@yahoo.fr


text:
jeu.
09
févr.
2012
AMASOMO
1. Jb7, 1-4.6-7
2. 1Kor9, 16-19.22-23
3. Mk1, 29-39
Isomo rya mbere ry’uyu munsi ryavuye mu gitabo cya Yobu. Iki gitabo, mu mitwe yacyo wa mbere nuwa kabili, badutekerereza ukuntu uwo mugabo Yobu yari yarahiriwe muri byose, akiberaho mu mahoro kandi yubashywe nabo babanaga. Nyuma aliko aza kugeragezwa, avutswa abana be; ibye byose birayoka, ndetse ararwara bikabije. Inshuti ze rero ziza kumusura kubera ibyo bibazo yahuye nabyo. Mu kumuhumuriza rero, bajyaga impaka ku mvano y’ibyo byago byamuteye, bakamwumvisha ko yahaniwe ibicumuro bye. Muri iri somo rero, umunyabuhanga aratwumvisha uburyo ubuzima bwa muntu ari bugufi cyane kandi buyoka vuba bugakendera nk’igihu. Kubaho kwa muntu ni nko kurwana intambara; iyo aryamye ntarota bukeye, niyo abyutse akibwira ko buri bwire akiriho” (Yb7, 1.4). Icyo tugomba kumenya ni uko ubuzima bufite ibizazane byabwo: Indwara z’amoko ari azwi n’atazwi, ibiza, ibyago byo gupfusha abo twakundaga n’ibindi bitera muntu bitamuteguje bikanamutera kwiheba. Tutibanze ku mvano y’ibyo byago, reka turebe uko tubyakira. Ibyo bibi byose duhura nabyo muri ubu buzima tubyakira dute?
Hari ababibonamo umuvumo w’Imana; Imana yatereranye umwana wayo. None se ko yari ishoboye gutuma bitabaho, kuki yaretse bibaho? Hari abandi babibonamo igihano Imana yahanishije umunyabyaha kuko bayicumuyeho. Hari ndetse nabandi bumva ko ari umwanzi ubikora. Ibyo byose bituma hari abinubira ibyago, nuko Imana bakayishyira ku ruhande kuko yabatereranye muri ibyo byose bahuye nabyo. Nuko bagatangira guhakana ububasha bw’Imana ishoborabyose, amizero yabo bakayashyira mu bigirwamana. None se ubwo koko ibyago duhura nabyo twajya tubyakira dute? Indwara zitubuza amahoro n’amahwemo twazakira dute? Yobu niwe ugira uti : « ko twakira nk’umugisha ihirwe Imana iduhaye, ni kuki tutakwakira neza ibyago itwoherereje ? (Yb2, 10b)». Ibi byose rero biratuganisha ku Ivanjili tumaze gusoma.
Imana niyo nyiri ubuzima (Yh 3, 36; 5, 26; 6, 35; Tt2,11), ikaba ibufiteho ububasha bwose (Jn11, 25). Nubwo bwose buyoka mu maso ya muntu, kuri Yezu, ubuzima ni buzima kandi buzahoraho (Yh17, 2; Ibyak2, 27). Uhuye nawe amuha ubuzima, uwo asanze mu burwayi amusubiza ubuzima. Uwo « yegereye akamufata akaboko, akamuhagurutsa”, umuriro urazima, nuko agatangira kumuhereza(Mk1,31b). Yezu rero niwe soko y’ubuzima (Yh1,4) kuko abwifitemo akaba ashobora kubuha utabufite. Ibyagendekeye Nyirabukwe wa Simoni, ninabyo byabaye ku mugore wari urwaye indwara yo kuva amaraso yari amaranye imyaka cumi n’ibiri(Mk5,25.29), nibyo kandi biba ku mukobwa wa Yayiro (Mk5,23.35.39 ; Lk8,40-56). Amasomo rero y’uyu munsi, aratwereka ko tutagomba kwiringira ubu buzima buzima( byumve nko kuzima by’umuriro) ahubwo tugomba kwiringira Yezu Kristu we utanga ubuzima kandi bukaba ari ubuzima buzima butazima. Ntabwo tugomba guterwa agahinda n’ibyago n’indwara duhura nabyo, ahubwo tugomba kumenya ko Ububasha bw’Umusumbabyose buri ku kinyabuzima icyo aricyo cyose : Ategeka roho mbi zikamwumvira (Mk1, 17), uburwayi bwose burakira (Mk1, 32.34) ndetse nabapfuye abasubiza ubuzima (Mk5,35-39). Tumenye neza tudashidikanya uyu munsi ko Yezu ar we soko y’ubuzima. Niwe ukomeza guhagurutsa abaguye, agakomeza amavi adandabirana y’abanyantege nke. Nitumutabaza (Mk1, 30) byanze bikunze azatwumva kandi azadukorera icyo twifuza. Nta kindi cyamuzanye (Mk1, 38) ku isi atari ugutanga ubuzima
bw’Inkuru nziza yamamaje guhera muri Galileya kugera muri Yudeya yose ndetse akanishyiriraho Intumwa zo gukomeza uwo murimo ari nawo kuri Pawulo abanyakorinti batumva impamvu ahara ibyo afitiye uburenganzira(1Kor9,1-23) bakagira ngo kwamamaza iyo Nkuru nziza abikora ku bwende bwe ntawamutumye (1Kor9,17-18).
Nimucyo rero tumwegerane ukwemera nyako, maze adukize ibyago n’amakuba yose duhura nabyo. Uburwayi bwawe bwaba ubw’umubiri cyangwa ubw’umutima (ibikomere ubana nabyo byose ) bimubwire akuri hafi mu masakaramentu ye, bimwereke kuko akuri bugufi muri Kiliziya ye, bimuhishurire byose ntaburyarya, kuko yiteguye kugukiza (Iz35,4 ; Yer15,20 ; Lk19,10 ; Yh12,47).
Deacon Cyprien HAVUGIMANA


text:
Abasesengura politiki y’u Rwanda basanga iturufu ry’Abanyapolitiki barwanya Leta iriho ari ugutukana,uguharabikana,ugusebanya,kubahuka abayobozi bakuru b’Igihugu no gusuzugura inzego zacyo.Gukina politiki nk’iyo ukibwira ko ufite abayoboke ni ugufata Abanyarwanda nk’injiji cyangwa gushaka gukomeza kubaheza mu bujiji.
Amashyaka avuga ko ari muri opozisiyo usanga nta murongo wa politiki agira,abayobozi bayo birirwa mu matiku,mu macakubiri,bashaka kuryanisha Abanyarwanda bashingiye ku moko,bahembera urwango hagati y’abahutu n’abatutsi,bahakana cyangwa bapfobya jenoside yakorewe Abatutsi muri Mata 1994,bapinga gahunda y’ubumwe n’ubwiyunge kandi bahinyura gahunda zose zigamije kubaka Igihugu n’iterambere rirambye rya Leta iriho.
Nyuma y’amahano yabaye mu Rwanda igihugu kigasenyuka bikamera nko guhanga bundi bushya,Perezida KAGAME yaje ari nk’intumwa y’Imana ibuza abantu kwihorera,yigisha kubabarira,gusaba no gutanga imbabazi,ubumwe n’ubwiyunge,kubaka Igihugu,kureba imbere aho guheranwa n’ibyabaye,gushimangira ukuri no kwimakaza umuco w’amahoro.
Nyuma y’inkiko gacaca aho bamwe mu bagize uruhare muri jenoside bemeye icyaha basaba imbabazi barababarirwa,ubu noneho gahunda igezweho- mu kubanisha Abanyarwanda dusiba icyuho cyatewe n’abateguye jenoside bagamije kurimbura Abanyarwanda- ni gahunda ya « Ndi Umunyarwanda ».Ni gahunda igamije kutwibutsa ko mbere y’ibindi byose turi Abanyarwanda.
Abiha kurwanya gahunda ya « Ndi Umunyarwanda »babigira nkana kubera inyungu zabo bwite cyangwa se ntibashaka kuyisobanukirwa no kuyinjiramo kuko bashaka kwigumira mu by’ubuhutu n’ubututsi kubera ko bashaka kubirisha.Gahunda ya « Ndi Umunyarwanda »irasobanutse :Nushaka ujye wiyita umuhutu,umututsi cyangwa umutwa arko mbere na mbere ujye umenya ko uri Umunyarwanda.
Guterwa ishema no kumva ko uri Umunyarwanda bifite agaciro gakomeya cyane :uri umunyarwanda kimwe na mugenzi wawe,mufite uburenganzira bungana imbere y’amategeko,musangiye igihugu n’umurage wacyo,mugomba kurengera inyungu zacyo, kucyubahisha no gufatanya nk’abavandimwe .Igihe Umunyarwanda agize ikibazo ugomba guhita umutabara utarebye idini arimo,ubwoko bwe cyangwa akarere akomokamo.Kuba Umunyarwanda bigomba gutera buri muvukarwanda ishema,akihesha agaciro kandi akubahisha Igihugu cye mu ruhando rw’amahanga.
Iyi politiki mpinduramyumvire Perezida KAGAME yazanye ibangamiye cyane abanyapolitiki biyita ko bari muri opozisiyo.Ni yo mpamvu badashaka kuyishyigikira na gato cyangwa kumva ivugwa.Bahagurukiye kuyinenga ariko nta ngingo batanga.Iyo usesenguye neza usanga ibyo bavuga nta shingiro bifite.Urugero rufatika ni inkuru iherutse gusohoka ku rubuga rwa Padiri NAHIMANA Thomas « www. leprophete.fr » igira,iti « ITANGAZO :Gahunda yiswe ‘NDI UMUNYARWANDA’ NTIYUBAKA IRASENYA »
Iryo tangazo ryashyizweho umukono mu Bubiligi i Denderleeuw ku wa 23 Ugushyingo 2013 na Padiri NAHIMANA Thomas uhagarariye Ishyaka Ishema,MUNYAMPETA Jean Damascene uhagarariye PDP-Imanzi,KAZUNGU NYILINKWAYA uhagarariye PPR-Imena na RYUMUGABE Jean Baptiste uhagarariye PS-Imberakuri.Iri tangazo rije rikurikira inkuru ya Faustin TWAGIRAMUNGU alias RUKOKOMA yasohotse ku rubuga rwa internet rurwanya Leta kimwe na www.leprophete.fr ari rwo www.veritasinfo.fr yatangajwe ku wa 22 Ugushyingo 2013.
Bariya bagabo biyita abanyapolitiki bavuga ko gahunda ya « Ndi Umunyarwanda » itubaka isenya ariko ntibasobanure neza uko itubaka n’uburyo isenya.Bacurikiranya amagambo cyangwa bakagoreka amateka ku bushake bakibwira ko bashobora kubona abashyigikira.Hari ibibazo byinshi bishobora kubazwa bariya banyapolitiki ariko byibura bazadufashe bashobore gusubiza ibi :Ese ko Perezida KAGAME yashoboye gushyira igihugu ku murongo nyuma ya jenoside akacyubaka mu mpande zose ku buryo n’amahanga abimuhera ibikombe,icyo gahunda ya « Ndi Umunyarwanda »itubaka ni igiki ?Abashyize umukono kuri ririya tangazo bazi imikorere yabo n’ukuntu inyandiko zabo bisenya none barashaka kubigereka kuri gahunda ya « Ndi Umunyarwanda ».Ese icyo gahunda ya « Ndi Umunyarwanda » isenya ni iki ?
Bariya banyapolitiki bireba gusa,biyemeje gusenya aho kubaka, barihandagaza bakavuga ko gahunda ya « Ndi umunyarwanda » itunga abanyarwanda ahubwo ibateranya bikomeye.Ariko se usibye kwigiza nkana, umuntu yatuye akavuga uruhare yagize muri jenoside cyangwa mu mateka mabi yaranze Igihugu cyacu byateranya Abanyarwanda bite ?Niba bariya banyepolitiki bahuriye i Denderleeuw barapfuye gukora itangazo batabanje kuganira ngo babwizanye ukuri ku mateka yabo no ku bikomere bagize ni uko baryaryana.Ubwo buryarya bubaranga ni bwo bashaka kuraga Abanyarwanda.Nibasubize amerwe mu isaho,Abanyarwanda bateye intambwe idashobora gusubira inyuma.Nibashaka bazaterane bakore irindi tangazo rivuguruza irya mbere kuko gahunda ya « Ndi Umunyarwanda » ni igisubizo.
Bariya banyepolitiki baribeshya cyane.Gahunda ya « Ndi Umunyarwanda »ntikuraho ko icyaha ari gatozi.Si gahunda igamije guhana ahubwo ni gahunda igamije kurushaho kubanisha Abanyarwanda.Iyi gahunda ntivuguruza Itegeko Nshinga rya Repubulika y ‘u Rwanda ahubwo ituma Abanyarwanda bose barushaho kurigira iryabo kuko ibagarura ku isoko y’ubunyarwanda.Guhagarara mu cyuho birazanzwe.Usibye kwirengagiza ukuri kuzwi na bose,abahutu bishe abatutsi bitwaje ubuhutu.
Gusaba imbabazi mu izina ry’abahutu bifite igisobanuro gikomeye cyane:nta muhutu n’umwe uzongera kwitwaza ubuhutu ngo yongere kwica umututsi cyangwa utavuga rumwe na we.Kuba abakorewe jenoside bemera gutanga imbabazi bisobanura ko twese Abanyarwanda twiyemeje gufatana urunana tukiyubakira Igihugu.Nta munyamahanga uzatumeneramo ngo aturyanishe kuko twese twumvise ko turi abanyarwanda, dusangiye ugupfa n’ugukira.Kuba turi Abanyarwanda ni isano idasibangana kandi ni igihango kidakwiye gutatirwa.
Kuba muri kamere y’abanyarwanda bemera Imana kandi kugeza ubu umubare munini akaba ari Abakristu,gusaba imbabazi ntibbihatirwa.Birumvikana ko umuntu asaba imbabazi z’icyaha yakoze ariko hariho abantu bakora ibyaha ntibigere bemera ko babikoze.Ikibabaje ni uko benshi muri abo banangiye ari bo bashaka kuyobora abandi.Nka Padiri Thomas NAHIMANA wirirwa asakuza avuga amateshwa yananiwe kwemera ko yahunze amaze gusahura Paruwasi ya Muyange no kuyobya benshi.Padiri ureba hafi y’inda ye akishyira hamwe n’abandi banyepolitiki babaye ba Bihemu maze akabuza abahutu gusaba imbabazi yiyibagiza ukuntu muri BIbiliya intungane zifatanyaga n’imbaga yose yabaga yacumuye, zigasaba imbabazi zitakambira Imana ngo ice inkoni izamba.Iyo Imana yadohoraga, zumwaga ziruhutse kuko umuryango wose wabaga uvuye mu ipfunwe n’ikimwaro.
Gahunda ya « Ndi Umunyarwanda » iraboneye kandi ijyanye n’iyobokamana nyakuri.Ababuza abantu kuyitabira ni ba bandi buri gihe bahora bagamije kwangisha ubuyobozi abaturage.Abanyarwanda bazi ibyiza ubuyobozi bwabo burangajwe imbere na Perezida Pawulo KAGAME bwabagejejeho.Aho Perezida KAGAME yabakuye n’icyerekezo baganamo barabizi.Padiri NAHIMANA wibye Abanyacyangugu none akaba akomeje kubashora mu matiku aho kugira umushinga abazanira arabona ari nde uzamwumva ?Ahubwo gukorana na we ni ugushaka kuba ruvumwa no guta isaro nka we.
Abahagarariye amashyaka avuga ko arwanya Leta y’ubumwe ni ba nyirabayazana b’amacakubiri ariko barabeshyana ngo bazakomeza kuganira kugira ngo bashakire hamwe umuti w’ibibazo byugarije u Rwanda n’Abanyarwanda.Bariya banyapolitiki ya mpemuke ndamuke na bo ubwabo ni ikibazo.Mbere yo kubeshya ngo barashakira umuti ibibazo by’u Rwanda buri wese yari akwiye kwisuzuma akareba ibibazo ateza maze akisubiraho ?Niba se buri wese ku giti cye yumwa akiboshye kandi agifite ikidodo kubera amakosa yakoreye Igihugu arumva ari uwuhe musanzu yatanga usibye gusenya ?
Umutima wa bariya banyepolitiki waranangiye n’amaso yabo yarahumye ku buryo banga kwemera ikintu gusa ngo ni uko cyavuzwe cyangwa cyatekerejwe na Perezida KAGAME.Gahunda ya « Ndi Umunyarwanda » ije yari ikenewe kandi ibereye u Rwanda kugira ngo Igihugu cyacu tucyubakire ku nkingi zikomeye.Abashaka kuyinenga bazavuge icyo bayinenga aho gukomeza kuziza urukwavu kuko ruzi kwiruka.
Cyiza Davidson
ko numva se nawe ntacyo ubakosoye ahubwo ubikoma gusa !Manza n'uwaguha ubushobozi ukababona wabagirira nabi !Ntekereza o nta muntu utagira amakosa 'umwe ubaho biterwa n'igihe avugiwe cyangwa agiriye ahagaragara. kuri wowe Abahutu bafite ipfunwe ry'ibyabaye mu Rwanda kandi bagomba gusaba imbabazi ?Abahutu se biciwe n'abatutsi bo ?
Uratubeshye ariko iki gitekerezo nticyazanywe na Kagame Paul !!! Ndi umunyarwanda ni igitekerezo cyazanywe n"urubyiruko bibyukijwe na Depite Bihoyiki. Inkuru yawe rero iragoramyeho gato.
Twagiramungu alias Rukokoma yayobotse umutwe w’ iterabwoba FDLR
Washington:u Rwanda rwongeye gutera utwatsi raporo ya Human Right...
Hollande officialise sa rupture avec sa compagne
Amayobera ku rupfu rwa Patrick Karegeya
Iraq forges new strategy to defeat fighters
23-01-2017br>
Komite y’inzego z’Iperereza n’Umutekano muri Afurika yahuriye mu nama I Addis...
23-01-2017br>
Ibyiza dukesha ikoranabuhanga biruta kure ibibazo rishobora gutera -...
23-01-2017br>
Abanyafurika bakeneye kwihutisha ibyo bakora ngo hagerwe ku byo batashoboye...
18-01-2017br>
Guterana amagambo hagati ya Donald Trump n’Inzego z’Ubutasi bizagarukira he...
18-01-2017br>
Uko Umwami Kigeli yameneshejwe nyuma yo kumanura ibendera ry’Ababiligi i...
17-01-2017br>
Amateka y’Umunyamakuru Shyaka Kanuma, Uko yinjiye mu Itangazamakuru n’Uko...
17-01-2017br>
Amerika : DONALD TRUMP ashobora kugambanirwa n’Inzego z’Iperereza
16-01-2017br>
Umurundi Nahimana Thomas, ari guteka umutwe muri Amarika


text:
Inzira y’agakiza Pastor Claude GIHANUKA
Menya ibi bintu bine by’ingenzi kubigendanye n’inzira y’agakiza:
1. Impamvu dukeneye agakiza
2. Uburyo Imana yatanze agakiza
3. Uburyo tukakira
4. Imigisha yo mu Gakiza
A. ImpamvudukeneyeAgakiza.
• Abantu bose bakoze ibyaha, ntibashyikira ubwiza bw’Imana (Abaroma 3:23). Umuntu ataracumura yari afite ubwiza buhebuje, kuko yasaga n’Imana, kandi Imana yari yaramweguriye ubutware bwose.Itangiliro 1:26-27: Tureme umuntu agire ishusho yacu, ase natwe, atware…Muri Zaburi 8:4-8 haratubwira ngo: Wenze kumugira nk’Imana uburaho hato,umuha ubwiza n’icyubahiro nk’ikamba..Wamuhaye gutegeka ibyo waremesheje intoki zawe, wamweguriye ibintu byose ubishyira munsi y’ibirenge bye…
• Twatandukanye n’Imana. Yesaya 59:2: “ Ahubwo gukiranirwa kwanyu niko kwabatandukanije n’Imana yanyu, kandi ibyaha byanyu nibyo biyitera kubima amaso ikanga no kubumva.”
• Turi abo gupfa. Igihano twahawe kubw’ibyaha byacu ni urupfu. Urw’umubiri ndetse n’urw’iteka (Abaroma 6:23).
ICYAHA CYATANDUKANIJE UMUNTU N’IMANA KU BURYO ITUMVA N’AMASENGESHO YE( Yohani 9:31, Zaburi 50:16-21).
B. Uburyo Imana yatanze Agakiza
• Imana yaduhaye agakiza nk’impano. Abaroma 6;23 hatubwiye ngo: Igihano Imana yatugeneye kubera ibyaha ni “ urupfu,”ariko Imana yaduteguriye“Agakiza” ariyo “mpano” twakirira muri Kristo Yesu Umwami wacu.
•Imana yakaduhaye kubw’urukundo idukunda. Imana rero yerekanye urukundo idukunda ubwo Kristo yadupfiraga tukiri abanyabyaha (Abaroma 5:8).
URUPFU RWA YESU RWISHYUYE IKIGUZI CY’IBYAHA BYACU, KANDI KUZUKA KWE KUDUHAMIRIZA KO IMANA YAKIRIYE URUPFU RWA YESU NK’INDISHYI Y’IBYAHA BYACU.
C.Uburyo twakira Agakiza
• Twakira agakiza binyuze mu buntu Imana igira. Twemera umurimo wa Yesu wo kumusaraba. Yohana 3:14-16.
• Iyo twatuje akanwa kacu, tukizeza umutima. Niwatuza akanwa kawe ko Yesu ari Umwami, ukizera mu mutima wawe ko Imana yamuzuye uzakizwa (Abaroma10:9-10). Kuberako Yesu Kristo yapfuye mu cyimbo cyacu, icyo tugomba gukora ni ukumwizera gusa, tukemera ko urupfu rwe rwabaye indishyi y’ibyaha byacu, kugirango tubone agakiza (Yohana 1:12). Mu baroma 10:13: Hatsindagira aya magambo hagira hati ”Kuko umuntu wese uzambaza izina ry’umwami wese azakizwa.”
YESU YARAPFUYE MU CYIMBO CYACU KUGIRANGO ADUKIZE URUPFU RW’ITEKA, BITYO RERO AGAKIZA N’IMBABAZI Z’IBYAHA BIZAHABWA UMUNTU WESE UZIZERA YESU KRISTO NK’UMWAMI N’UMUKIZA WE.
A. IMIGISHA TUBONERA MU GAKIZA.
• Amahoro y’Imana. Abaroma 5:1, Haratubwira ngo:” Nuko rero ubwo twatsindishirijwe no kwizera, dufite amahoro ku Mana kubw’umwami Yesu wacu Yesu Kristo”.
• Kudacirwaho iteka ukundi, tukacyira imibereho mishya muri Kristo. ‘’ Nuko rero noneho abari muri Kristo Yesu nta teka bazacirwaho” (Abaroma 8:1).
• Kuba abana b’Imana no kubona umunani mu gihugu cyo mu ijuru.“ Ubwo ruri abana b’Imana rero,natwe yatugeneye umunani...Abaroma 8:17; Abafilipi 3:20).
• Ntagishobora kudutandukanya n’urukundo rw’Imana ruri muri Kristo (Abaroma 8:38-39). “Kuko menye neza y’uko nahorwaba urupfu cyangwa ubugingo, cyangwa abamarayika cyangwa abategeka, cyangwa ibiriho cyangwa ibizaba, cyngwa abafite ubushobozi,cyangwa uburebure bw’igihagararo, cyangwa uburebure bw’ikijyepfo, cyangwa ikindi cyaremwe cyose, bitazabasha kudutandukanya n’urukundo rw’Imana ruri muri Kristo Yesu umwami wacu.”
MURI KRISTO YESU, IMANA IDUHERAMO IMUGISHA YO MU BURYO BW’UMWUKA N’IMIGISHA YO MU BURYO BW’UMUBIRI.UBWO ITIMANYE UMWANA WAYO IKAMUTANGA KUBWACU BWESE, IZABURA ITE KUMUDUHANA N’IBINDI BYOSE (Abaroma 8:32.
Nyuma yo gusoma iyi nyigisho ijyanye n’inzira y’agakiza, ukaba wifuza gukurikira iyi nzira, subira muri aya magambo uvuga cyane uti:
“ Mana, nzi y’uko nagucumuyeho, kandi menye nezako Yesu yahanwe igihano nagombaga guhanwa. Mwami Yesu, ndakwemeye, injira mu mutima wanjye. Nakiriye imbabazi z’ibyaha byanjye, kubw’urupfu wapfuye ku musaraba, amaraso yawe nanyeze kandi antunganye.Mana yanjye, urakoze ko umbabariye, ukaba ungize umwana wawe, mu izina rya Yesu Kristo”.Amina.
Pastor Claude GIHANUKA , 0788526010,0728526010,0738526010.
Email :claudiengihanuka@gmail.com


text:
Rutsiro: Meya mushya yakirijwe imihigo yananiranye agomba kwibandaho
Ayinkamiye Emerence Umuyobozi mushya w’akarere ka Rutsiro Ayinkamiye Emerence Umuyobozi mushya w’akarere ka Rutsiro mu ihererekanya bubasha yeretswe imihigo yananiranye igomba kwibandwaho mu gihe gisigaye More...
Ngoma: Abamotari barivuga imyato mugihe police ikibashinja ibiyobyabwenge
Ruremesha simeon , umusecurite Ubwo hangizwaga ibiyobyabwenge Mu gihe abamotari mu karere ka Ngoma bivuga imyato ko ntawugitwara ibiyobyabwenge,police y’igihugu yo iravuga ko hari bake bakibikora. Ruremesha More...
Ngoma: Hangirijwe ibiyobyabwenge hanashimwa ubufatanye bw’abamotari mu kubifata
Ibiyobyabwenge byangijwe birimo kanyanga Ibiyobyabwenge byangijwe birimo kanyanga Ibiyobyabwenge bifite agaciro ka miliyoni hafi eshanu z’amafaranga y’u Rwanda byangiririjwe mu ruhame hanashimwa abamotari More...
Huye: Hari imishinga komite icyuye igihe yifuza kuzakomerezwaho n’abazabasimbura
Komite icyuye igihe Nyuma y’uko tariki 28/1 komite nyobozi y’Akarere ka Huye yarekuye ubuyobozi, abari bayigize badutangarije kigalitoday bimwe mu bikorwa bifuza ko abazabasimbura bazakomeza. Eugène More...
Gatsibo: Urubyiruko rwakanguriwe kuba umusemburo wo kurwanya ibiyobyabwenge
Hangijwe ibiyobyabwenge byiganjemo kanyanga, chief waragi hamwe n’urumogi Urubyiruko rurangije amashuri yisumbuye rwo mu mirenge itandukanye igize akarere ka Gatsibo rurakangurirwa kuba umusemburo wo kurwanya More...
Kirehe: Nyanama y’akarere irishimira ibyagezweho muri manda ishoje
Umuyobozi wa njyanama ngo asanga akarere bagasize heza Inama isanzwe ya Njyanama y’akarere irangiza igihembwe cya 2 cy’umwaka 2015/2016 yateranye kuwa14/01/2016 abagize njyanama bishimira ibyo bagezeho More...
Huye: Abanyakinazi bazwiho kwesa imihigo bababajwe n’uko basubiye inyuma
huye  ,performance,contracts, activities,presentation sectors,people,leaders, improvement ,partnership Kuri uyu wa 15 Ukwakira 2015 ubwo bamurikaga ibyo bagezeho mu murenge wabo nibwo bagaragaje uku kutishimira More...
Kirehe: Barasabwa gukaza umutekano mu minsi mikuru yegereje
Abayobozi ku rwego rw’akarere Abayobozi bw’inzego z’ibanze burasabwa gufasha abaturage kurushaho kubungabunga umutekano baharanira kurangiza iminsi mikuru yegereje mu mahoro. Inka zafatiwe ku More...
Rwamagana: Kunoza amarondo y’umwuga ngo byatuma babungabunga umutekano
Abayobozi b’inzego z’ibanze muri rwamagana Abayobozi b’inzego z’ibanze mu karere ka Rwamagana baravuga ko bagiye kunoza amarondo y’umwuga hagamijwe kurushaho gucunga umutekano. Uyu More...
Huye: Abanyakinazi bazwiho kwesa imihigo bababajwe n’uko basubiye inyuma
Ubuyobozi n’abaturage b’umurenge wa Kinazi mu karere ka Huye bamenyereweho guhora besa imihigo ubu babajwe n’uko basubiye inyuma. Kuri uyu wa 15 Ukwakira 2015 ubwo bamurikaga ibyo bagezeho More...


text:
Kunywa buri munsi ikirahuri cy’amata ngo ntago biha amagufa Calcium gusa ahubwo ngo binafatiye runini ubwonko cyane mu mitekerereze yabwo. Ibi rero ngo binatuma ubwonko bukora neza ndetse umuntu akumva amerewe neza.
Ubushakashatsi bwashyizwe ahagaragara na International Daily Journal, bwagaragaje ko ngo abantu bakuru bafata amata buri munsi batagira ikibazo cyo kwibagirwa.
Abashakashatsi bo muri Kaminuza ya Maine na bo ngo basanze abanywi b’amata utitaye ku myaka bafite, bagira ubuzima bwiza kurusha abo ari bo bose batajya banywa amata mu buzima bwabo.
Ikindi kandi amata akora ku buzima ukuyeho akamaro kayo dusanzwe tuzi, ngo abantu bayanywa bagira ubushake bwo gufungura. Gusa ngo icyo aba bashakashatsi batsindagiye ni uko amata agira akamaro kanini ku bwonko n’imikorere yabwo.
UMUGANGA.com
Kunywa ikirahuri cy’amata ku munsi ngo ni byiza ku bwonko
Shyiraho Igitekerezo!
Subscribe to: Post Comments (Atom)


text:
Ibihembo byihariye bizahabwa abazatsinda irushanwa ry’inkuru z’urukundo
Nyuma y’iminsi irenga itanu hatangiye irushanwa ryo kwandika inkuru nziza z’urukundo, hakurikiyeho icyiciro cyo gutangaza eshatu zahize izindi.
Iri rushanwa ryasojwe kuri uyu wa 11 Gashyantare 2016 saa sita z’amanywa, ryitabiriwe n’abasaga mirongo itandatu(60) aho bagiye badusangiza amateka y’urugendo rw’urukundo rwabo.
Izo nkuru zose siko zashyizwe kuri uru rubuga kuko harimo izitari zubahirije ibisabwa. Kugira ngo inkuru yemerwe, yagombaga kuba ari umwimerere, yoherejwe muri “format” ya “word” ndetse itarengeje amagambo igihumbi. Inkuru eshatu za mbere zizatangazwa ku wa Gatanu tariki ya 12 Gashyantare.
Mu gutanga amanota ku nkuru hibandwa cyane ku buryo yanditsemo. Ni ukuvuga urukurikirane rw’ibitekerezo; ubutumwa buyirimo n’uburyohe umwanditsi yagerageje gushyira mu nkuru ye.
Iri rushanwa ryatewe inkunga n’ ibigo, amaduka, hoteli na restaurants zitandukanye.
RwandAir
Nka sosiyete ikora ingendo zo mu kirere, yatanze amatike abiri y’indege yo kujya Dubai. Ku bitabiriye irushanwa batazagira amahirwe yo gutsinda n’abandi bose muri rusange batitabiriye irushanwa, mu rwego rwo kwizihiza umunsi mukuru w’abakundana, RwandAir yagabanyije ibiciro by’ingendo z’indege mu kwezi kwa Gashyantare kose kugira ngo abifuza gutemberana n’abakunzi babo hanze y’u Rwanda boroherezwe.
The Manor Hotel
Nk’umuterankunga w’iri rushanwa na yo yatanze amahirwe ku batazagira icyo begukana mu bihembo yateganyije [ijoro rimwe mu cyumba cyaho riherekejwe n’amafunguro ya mu gitondo n’abonnement na Gym na piscine mu gihe cy’ukwezi], bashobora gusohokana abakunzi babo bakaryoherwa n’ibyo iyi hoteli yateguye ku munsi w’abakundana.
Great Seasons Hotel
Yatanze ifunguro rya nimugoroba kuri couple imwe ndetse na abonnement y’amezi atatu ya piscine yabo nziza. Uretse iki gihembo kandi, ku bifuza ahantu basohokera kuri St Valentin, bashobora kujyayo bagahabwa amafunguro ya babiri aherekejwe n’ibirahuri bibiri bya Divayi, ku mafaranga ibihumbi cumi n’umunani gusa( 18,000 Rwf) banasusurutswa na Prestige Live Band.
The Mirror Hotel
Izatanga ibihembo birimo massage n’ijoro rimwe mu cyumba cy’iyi hoteli. Si ibyo gusa kuko no ku bandi bataritabiriye iri rushanwa, bashobora kuhasohokera ku munsi w’abakundanye bagatsindira ibihembo birimo amajoro abiri muri iyi hoteli, sauna na massage mu gihe cy’ukwezi, gusohokera muri Class Club (Night Club yabo) mu gihe cy’ukwezi ku buntu n’ibindi byinshi.
Hotel Villa Porto Fino
Izagenera amafunguro ya couple imwe mu zizatsinda ndetse banarare mu cyumba cyaho cyiza banahabwe ifunguro rya mu gitondo.
Nubwo nta kintu cyihariye bateguye ku munsi w’abakundana, Hotel Villa Porto Fino mu bwiza bwayo n’ubuhanga bw’abakora mu gikoni cyaho, ni hamwe mu hantu wasohokana umukunzi mukahagirira ibihe byiza bitazibagirana dore ko iherereye mu gace gatuje i Nyarutarama.
Galaxy Hotel
Yageneye bamwe mu bazatsinda irushanwa amafunguro ya nimugoroba ndetse n’ijoro rimwe mu cyumba cyaho bakanahabwa amafunguro ya mugitondo. Iyi hotel nayo nta kintu cyihariye yateguye ku munsi wa St. Valentin, ariko uwahasohokeye nibura rimwe azi neza ubwiza n’umutuzo biranga restaurant y’iyi Hotel, aho ushobora gufata amafunguro wegereye piscine, waba udakunda akayaga ukayoborwa ahandi hitaruye gato maze mukagira ibihe byiza wowe n’umukunzi mwiganirira ku rukundo rwanyu munaryoherwa n’amafunguro aryoshye ndetse n’icyo kunywa mwihitiyemo.
Restaurant Trattoria
Izagena ifunguro rya nimugoroba riherekejwe na Divayi bigenewe couples ebyiri mu zizatsinda.
Iyi restaurant ihora ifite agashya ku munsi wa St Valentin, ku bantu bifuza aho bazasohokera, ni ahantu heza ho kujyana umukunzi ku munsi nk’uyu w’amateka.
InkStain mu buhanga bwayo mu bugeni, bazashushanya ifoto y’imwe muri couples zizatsinda iri rushanwa. Si kuri St Valentin gusa umuntu aha impano uwo akunda, igihe cyose wagira igitekerezo cyo gutanga "portrait" wabegera bakagufasha.
Mu bindi hari KONKA Group bazatanga mixer, telefoni KONKA W550 ndetse na K Box na La Ceremoniale izatanga imwe muri tableaux nziza igurisha.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Iyo umuntu akijijwe aba ahindutse ishyanga ryera. Umuntu Imana yaronse aba avuye mu bandi bantu akitandukanya n’abandi, mu buryo bwo gukizwa aba ahindutse umwana w’Imana haba mu byo avuga, aho atuye n’ahandi. Iyo uhindutse umwana w’Imana uba uhidutse isyhanga ryera.
Impamvu dukwiye kuba abakiranutsi ni uko n’uwo twiringiye na we ari umukiranutsi. Ku bw’iyi mpamvu natwe dukwiye gukiranuka tukagira umutima nk’uwari muri Kristo yesu.
Kuba umaze imyaka runaka mu rusengero ntibihagije; ahubwo icyo ukwiye gutekereza mu mutima wawe wakwibaza uti “ ese umutima wanjye warahindutse? Ese nsigaye mfite kamere nk’iya Kristo yesu? Niwumva utaragera kuri uru rwego, uharanire kurugeraho. Ukwiye gusaba impinduka mu buzima bwawe. Dukwiye kwiga gukiranuka ku gato no ku kanini. Kandi birashoboka ku bw’amaraso ya Kristo.
Gukiranuka ni byo bikwiye kuranga abana b’Imana. N’ubwo kugira neza kw’Imana ari rusange ku bantu bose, ariko abantu b’Imana hari umwihariko wabo.
Mika 6:8 “Yewe mwana w’umuntu we, yakweretse icyiza icyo ari cyo icyo uwiteka agushakaho ni iki? Ni ugukora ibyo gukiranuka no gukunda kubabarira, no kugendana n’Imana wicisha bugufi” Pastor Desire HABYARIMANA.


text:
"Ntimugakunde iby’isi cyangwa ibiri mu isi. Umuntu nakunda iby’isi, gukunda Data wa twese ntikuba kuri muri we,kuko ikiri mu isi cyose ari irari ry’umubiri ari n’irari ry’amaso, cyangwa kwibona ku by’ubugingo bidaturuka kuri Data wa twese, ahubwo bituruka mu isi.Kandi isi irashirana no kwifuza kwayo, ariko ukora ibyo Imana ishaka azahoraho iteka ryose."1 Yohana 2:16
Kuva umwana w’umuntu yacumura ku mana, isi yahindutse mbi cyane ubwo Adam na Eve bakoraga icyaha birengagije ijambo ry’Imana.Bahisemo kurya ku mbuto zari zibujijwe babitewe n’irari bituma batandukana n’Imana.
Utamenye gutandukanya iby’isi n’iby’Imana urayoba ukagwa mu irari ribi ariko itandukaniro ni uko ibyo tubonesha amaso tukumva dukuruwe nabyo ku buryo tutabasha kugarura amarangamutima yacu,ibyo ni iby’isi ariko iyo ari ibintu bitagaragara ahubwo tubirebera mu kwizera tukabasha kunesha iby’isi,Ijambo ry’Imana riravuga riti” kuko icyabyawe n’Imana cyose kinesha iby’isi, kandi uku ni ko kunesha kwanesheje iby’isi, ni ukwizera kwacu”. 1 Yohana 5:4
Ugomba kwibaza niba Imana ariyo irikukuyobora cyangwa isi ariyo ikuyoboye,ukibaza niba utayobowe n’ibintu wumva amarangamutima yawe akuyoboyeho,abafite uko kwizera bakomeza kuyoborwa n’ijambo ry’Imana.
Mwuka Wera niwe mbaraga zidutandukanya n’iby’isi n’inzira zabyo zose kubera ko ari we udushoboza kunesha umubiri n’ibyo uba ushaka ko twagenderamo byose. Nituba tugendeye mu Mwuka ntabwo tuzayoborwa n’irari ry’umubiri” Ndavuga nti “Muyoborwe n’Umwuka”, kuko ari bwo mutazakora ibyo kamere irarikira”. Abagalatiya 5:16.


text:
Mu gihugu cya Indoneziya, abayisilamu bagendera ku matwara akaze y’idini yabo, babujije abakristu bo muri iki gihugu kwishimira umunsi wa Noheli. Nk’uko tubikesha chritiantoday.com, ngo aba bagendera ku matwara akaze ya Isilamu, babujjie abakritu kugira ikintu cyose bakora cyerekana ko hari umunsi udasanzwe kuri bo.
Ariko n’ubwo bimeze bityo, Nahdlatul ulama, umuryango wa kiyisilamu ariko udafite amatwara akarishye, wifurije abakristu bose bo muri iki gihugu kugira Noheli nziza. Wanatangaje kandi ko kubuza abakristu kwishimira uyu munsi ari ukubahohotera.
Mu ntangiriro z’uko kwezi, mu gace kitwa Sukaharjo, aba bagendera ku matwara akarishye ya Isilamu bateye agasanteri karimo amazu y’ubucuruzi yacuruzaga ibicuruzwa byose bifite aho bihuriye na Noheli.
Babwiraga abacuruzi ko nta muntu wemerewe kwambara umwenda cyangwa gukora ikindi kintu kidasanzwe yitwaje ko ari kuri noheli.
Aba banyamatwara akarishye kandi ntibishimiye ikirugu cyashyizwe mu murwa mukuru w’iki gihugu Jakarita, ubwo ubuyobozi bwifurizaga abaturage Noheli nziza.
Umuyobozi wa Isilamu muri iki gihugu, aherutse gusaba Perezida wa Indoneziya Joko “Jokowi” Widodo, kutazitabira imihango y’iminsi mikuru y’abakristu, kugira ngo bitazateza abayisilamu ikibazo.
Perezida Widodo, yari yavuze ko yifuzaga kwishimana n’abakristu bo muri Papua n’ubwo yabujijwe n’abanyamatwara akaze ya kiyisilamu. Mu gace kitwa Aceh, umuyobozi yashyizeho itegeko ribuza abayisilamu kwishimana n’abakristu kuri Noheli.
Nubwo Indoneziya itari Leta ya kisiyisilamu, ariko ni cyo gihugu gifite umubare munini w’abayisilamu ku isi, kuko gifite abasaga miliyoni 200 bahwanye na 84% mugihe abakristu ari 7%.


text:
Bamwe mu baturage biganjemo urubyiruko batuye mu bice bitandukanye by’Umujyi wa Kigali nka Nyamirambo, Kimisagara, Gatsata,Muhima, Biryogo, Remera, Nyakabanda n’ahandi, bavuga ko bihangiye imirimo yo kubyaza umusaroro imbabura kugira ngo baticwa n’inzara.
Brochette zokeje zigura amafaranga 100, Isambaza n’amafi bikaranze, capati na Speciale, ibigori, icyayi n’ikawa ni bimwe mu byo aba bacuruzi bakunze gucuruza mu masha y’ijoro.
Mu kiganiro bamwe muri aba bacuruzi bakora mu masaha y’ijoro bagiranye na IGIHE, bavuga ko bahisemo kwihangira akazi ko gutekera abantu mu masaha y’ijoro kuko ari bwo babona amafaranga menshi ugereranije n’ayo abakora ku manywa babona.
Mutuyimana Ramadhan ucuruza icyayi na capati, ukorera ahitwa kwa Mutwe, mu Murenge wa Gitega, yemeza ko mu ijoro rimwe akorera amafaranga atari munsi y’ibihumbi 10.
Yagize ati “Maze imyaka itanu ntangiye aka kazi ko guteka za Special n’icyayi nijoro kandi sinshobora kukareka bitewe n’uko nagakuyemo inzu y’ibyumba bitatu n’uruganiriro n’inka, biri i Muhanga.”
Yakomeje avuga ko yahisemo gucuruza nijoro kubera ko yasanze ari bwo abona amafaranga menshi kurusha ayo yabonaga agikora kumanywa.
Umutesi Carine ucuruza isambaza zikaranze mu Murenge wa Rwezamenyo, avuga ko ku kwezi adashobora kubura amafaranga ibihumbi 80 y’inyungu abika.
Yagize ati “ Njye sinkubeshye ntunzwe n’imbabura ya nijoro kuko ni yo ituma mbona ibyo gutunga abana banjye kubera ko buri joro ituma ntahana amafaranga agera ku bihumbi bitatu.”
Aba bacuruzi bemeza ko bafite icyizere cy’uko igihe abanyakigali bazatangira kugira umuco wo gukora amasaha 24 kuri 24 inyungu babona iziyongera kubera urujya n’uruza rw’abantu batandukanye bazajya babagana.


text:
Gukunda abo dukorera bituma iteka tuba aho tugomba kuba-Umuyobozi wa Muhanga
Umuyobozi w’akarere ka Muhanga Yvonne Mutakwasuku, kuri uyu wa 1 Gicurasi 2012 yasabye abayobozi n’abakozi muri aka karere ko bakwihatira kubanza gukunda abo bakorera kugirango babahe serivisi bakwiye More...
Kirehe-Barateganya ko buri murenge wagira irimbi rusange
Mu karere ka Kirehe mu mirenge imwe n’imwe usanga hakigaragara ikibazo cy’abaturage usanga bashyingura abitabye Imana mu ngo bitewe n’uko iyo mirenge usanga nta marimbi aba yarateganijwe. Muri More...
Muhanga: Biyemeje ko buri mwaka bazajya bahemba umukozi uhiga abandi ku murimo
Kuri uyu wa 1 Gicurasi 2012, umunsi isi yose izirikana umunsi w’abakozi, abakozi b’akarere ka Muhanga bo biyemeje kujya bahemba umwe muri bo wabaye indashyirwa mu kazi mu gihe runaka kugirango byongere More...
Itorero rizatuma abayobozi b’utugari bayoborana indangagaciro z’abanyarwanda
Umuyobozi mukuru Task Force y’itorero ry’igihugu aratangaza ko kuba ba abanyamabanga nshingwabikorwa b’utugari twose two mu Rwanda bagiye mu itorero bizatuma babasha kuyobora bagendeye ku ndanga More...
Nyamasheke: Umunsi w’umurimo wabaye uwo gutanga ibitekerezo ku bakozi b’akarere
Ku munsi w’umurimo wabaye tariki ya 01/05/2012, abakozi b’akarere ka Nyamasheke batanze ibitekerezo ku mikorere yatuma akarere karushaho gutera imbere ndetse no gutanga serivisi nziza, ibi bitekerezo More...
Kamonyi: Abakozi b’akarere barasabwa guha agaciro umurimo
Mu birori byo kwizihiza umunsi mpuzamahanga w’umurimo wabaye kuri uyu wa kabiri tariki 1/5/2012, abakozi b’Akarere ka Kamonyi baagize igihe cyo kugaragaza amahirwe bafite mu kubahiriza inshingano za More...


text:
Nyamasheke: Abaturage barasabwa kubyaza umusaruro amahirwe bafite bakikura mu bukene
Nyuma y’uko ubushakashatsi bwakozwe ku mibereho y’ingo ku nshuro ya gatatu bugaragaje ko 63,4% by’abaturage b’akarere ka Nyamasheke baba munsi y’umurongo Nyuma y’uko ubushakashatsi More...
NSR | Tugomba gutera intambwe nyinshi kugira ngo tuve mu bukene- Umuyobozi w akarere ka Nyamagabe
Umuyobozi w’akarere ka Nyamagabe, Mugisha Philbert aratangaza ko akarere ka Nyamabage kagomba gutera intambwe nyinshi kugira ngo kabashe kuva mu bukene.  Mugisha Philbert,umuyobozi w’akarere More...
Rwanda | Rukara: Nyuma yo kubona aho kwegeka umusaya batangiye urugamba rwo kurwanya ubukene
Bamwe mu baturage bo mu murenge wa Rukara mu karere ka Kayonza baravuga ko ubu bagiye guhangana n’ubukene nyuma yo kubona isakaro rizatuma babona inzu zo kubamo. Tariki 11 Gashyantare, ishami ry’umushinga More...


text:
Abaroma 3
Amahirwe Abayuda barusha abandi
1.Nuko Abayuda barusha abandi iki? Cyangwa se gukebwa kumaze iki? 2.Abayuda babarusha mu buryo bwose. Irya mbere ni uko babikijwe ibyavuzwe nImana. 3.Mbese ye, niba bamwe muri bo batizeye, kutizera kwabo kwahindura ubusa gukiranuka kwImana? 4.Ntibishoboka! Ahubwo Imana iboneke ko ari inyangamugayo, nubwo umuntu wese yaba umubeshyi nkuko byanditswe ngo Mu magambo yawe uboneke ko ukiranuka, Kugira ngo utsinde nucirwa urubanza. 5.Ariko se niba gukiranirwa kwacu guhamya gukiranuka kwImana tuvuge iki? Mbese Imana irakiranirwa kuko ihanisha umujinya? (Ibyo mbivuze nkumuntu.) 6.Ntibishoboka! Iyo biba bityo Imana yazacira ite abari mu isi ho iteka? 7.Niba ibinyoma byanjye bituma ukuri kwImana kurushaho kumenyekana bikayihesha icyubahiro, ni iki gituma nanjye ncirwa urubanza nkumunyabyaha? 8.Kandi ni iki kitubuza gukorera ibibi kugira ngo ibyiza bibeho? (Nkuko batubeshyera kandi bamwe bagahamya yuko ari ko twigisha). Abagira batyo bazatsindwa nurubanza rubakwiriye.
Urutabi ibyaha bifite ku bantu
9.Nuko tuvuge iki? Mbese turabaruta? Oya da, habe na gato! Kuko tumaze guhamya Abayuda nAbagiriki yuko bose batwarwa nibyaha 10.nkuko byanditswe ngo Nta wukiranuka numwe, 11.Nta wumenya, nta wushaka Imana. 12.Bose barayobye, bose bahindutse ibigwari, Nta wukora ibyiza numwe. 13.Umuhogo wabo ni imva irangaye, Bariganishije indimi zabo. Ubusagwe bwincira buri mu minwa yabo. 14.Akanwa kabo kuzuye ibitutsi namagambo abishye. 15.Ibirenge byabo byihutira kuvusha amaraso, 16.Kurimbuka numubabaro biri mu nzira zabo, 17.Inzira yamahoro ntibarakayimenya. 18.Kubaha Imana ntikuri imbere yabo. 19.Tuzi yuko ibyo amategeko avuga byose abibwira abatwarwa na yo, kugira ngo akanwa kose kazibwe, kandi abari mu isi bose batsindirwe nurubanza imbere yImana, 20.kuko imbere yayo ari nta muntu uzatsindishirizwa nimirimo itegetswe namategeko, kuko amategeko ari yo amenyekanisha icyaha.
Gukiranuka guheshwa no kwizera Yesu Kristo
21.Ariko noneho hariho gukiranuka kwImana kwahishuwe kudaheshwa namategeko, nubwo amategeko nibyahanuwe ari byo biguhamya, 22.ni ko gukiranuka kwImana abizeye bose baheshwa no kwizera Yesu Kristo ari nta tandukaniro, 23.kuko bose bakoze ibyaha, ntibashyikira ubwiza bwImana, 24.ahubwo batsindishirizwa nubuntu bwayo ibibahereye ubusa, ku bwo gucungurwa kubonerwa muri Yesu Kristo. 25.Ni we Imana yashyizeho kuba impongano yuwizera amaraso ye, kugira ngo yerekane gukiranuka kwayo kwayiteye kwirengagiza ibyaha byakozwe mbere yicyo gihe, ubwo Imana yabyihanganiraga, 26.kandi yabikoreye kugira ngo no muri iki gihe yerekane gukiranuka kwayo, ngo ibe Ikiranuka kandi Itsindishiriza uwizeye Yesu. 27.None se twakwirata iki? Nta cyo. Ni ayahe mategeko yabitubujije? Ni ayimirimo? Reka da! Ahubwo twabibujijwe namategeko yo kwizera, 28.kuko duhamije yuko umuntu atsindishirizwa no kwizera, atari imirimo itegetswe namategeko. 29.Mbese Imana ni iyAbayuda bonyine? Si iyabanyamahanga na bo? Yee, ni iyabanyamahanga na bo, 30.kandi ubwo Imana ari imwe izatsindishiriza abakebwe ku bwo kwizera, nabatakebwe na bo izabatsindishiriza ku bwo kwizera. 31.Mbese none duhinduze ubusa amategeko kwizera? Ntibikabeho! Ahubwo turayakomeza.
Uri gusoma Abaroma igice cya:


text:
jeu.
09
févr.
2012
ISOMO RYA MBERE
Ibaruwa ya Mutagatifu Yakobo Intumwa (Yak 1,19-27)
19Mubimenye rero, bavandimwe nkunda, ko muri impuguke. Nyamara buri muntu arabangukirwe mu gutega amatwi, ariko ntagahubuke mu kuvuga; atinde no kurakara, 20kuko uburakari bw'umuntu budakora igihuje n'ubutungane bw'Imana. 21Nimwitandukanye rero n'icyitwa ubwandure cyose, n'icyitwa agasigisigi k'ubugira nabi kose, mwakirane urugwiro ijambo ryababibwemo kandi rishobora kubakiza. 22Mube abantu bagaragaza mu bìkorwa ljambo ry'Imana, kuko kwishimira kuryumva byonyine ari ukwibeshya.
23Koko rero, niba umuntu ateze amatwi ijambo ariko ntarikurikize, amera nk'umuntu urebera mu ndorerwamo isura yavukanye: 24iyo amaze kwireba, aragenda agahita yibagirwa uko yasaga. 25Naho uwibanda ku itegeko rihamye, ari ryo ry'ubwenge kandi akaryizirikaho, atari uryumva akaryibagirwa, ahubwo ari urikurikiza uwo nguwo azagira amahirwe mu bikorwa bye. 26Niba harl uwibwira ko ari umuyoboke w'Imana, ariko ntashobore gutegeka ururimi rwe, aba yibeshya, n'iyobokamana rye riba ari ubusa. 27Iyobokamana risukuye kandi ritagira amakemwa mu maso y'Imana Data ni iri ngiri: ni ugusura imfubyi n'abapfakazi mu magorwa yabo, kwirinda ubwandu bwose bwo kuri iyi si kugira ngo ube umuziranenge.
ZABURI (Zab 15 (14), 1a.2, 3bc4ab, 4d-5)
Inyik/: Nyagasani, intungane izatura mu Ngoro yawe.
Uhoraho, ni nde ukwiye kwinjira mu Ngoro yawe?
Ni umuntu utajorwa mu mibereho ye,
agakurikiza ubutabera,
kandi akavugisha ukuri k'umutima we.
Ntagirire abandi nabi,
cyangwa ngo yihe gusebya mugenzi we.
Uwo muntu arebana agasuzuguro uwigize ruvumwa,
maze akubaha abatinya Uhoraho.
Nta bwo yivuguruza,
iyo agurije undi ntamutegaho urwunguko,
ntiyemera ruswa ngo arenganye utacumuye.
Ugenza atyo wese, azahora ari indatsimburwa.
IBANGONDIRIMBO RIBANZIRIZA IVANJILI (Zab 146 (145), 1.8)
Alleluya Alleluya.
Mutima wanjye, singiza Uhoraho!
Uhoraho ahumura amaso y'impumyi,
Uhoraho agorora ingingo z'abahinamiranye.
Alleluya.
IVANJILI
+Mariko (Mk 8, 22-26)
Muri icyo gihe, 22Yezu n'abigishwa be bagera i Betsayida, abantu bamuzanira impumyi bamwingingira ko ayikoraho. 23Afata impumyi ukuboko ayikura mu rusisiro, ayisiga amacandwe kumaso, ayiramburiraho n'ibiganza maze arayibaza ati «Hari icyo ubona?»24Impumyi irambura amaso, iramusubiza iti«Ndabona abantu, barasa n'ibiti ariko baragenda.» 25Yezu arongera ashyira ibiganza ku maso ye, undi atangira kubona bigaragara, arakira, abona neza ibintu byose uko biri. 26Nuko Yezu amwohereza iwe amubwira ati«Ntiwinjire no mu rusisiro.»


text:
Danny Nanone ngo umukobwa yifuza si inzobe cyangwa igikara
Umuraperi Danny Nanone atangaza ko umukobwa yifuza wazamubera umutima w’urugo ari umukobwa w’umutima aho kuba asa n’inzobe cyangwa igikara gusa.
Uyu muhanzi wo mu Rwanda avuga ko ibyo bituma iby’urukundo abigendamo buhoro kugira ngo abanze ashoshoze.
Ahamya ko umutima w’umukobwa ariwe agenderaho aho kugendera ku kuba asa n’inzobe cyangwa igikara.
Danny Nanone ni umwe mu bahanzi nyarwanda badakunze kuvugwaho iby’urukundo, ariko ngo afite impamvu ikomeye ibimutera.
Agira ati “Navuga ko hari ibintu bimwe na bimwe mpa umwanya cyane kurusha ibindi kandi nzi neza ko urukundo ari kimwe mu bishingirwaho kugira ngo umuntu abe umuntu cyangwa se uzakore umuryango. Nibaza ko atari ikintu cyo gukinisha.
Impamvu ahari mbigendera kure ni uko mbyitondera cyane kugira ngo ntazabijyamo bigasa n’aho mbikinishije kandi nagakwiriye kubiha agaciro kugira ngo byubake ahazaza hanjye.
Ibyo mba ndi gukora byose mba ngira ngo ahazaza hanjye n’umuryango wanjye hazabe heza.”
Nubwo avuga gutyo ariko hari amakuru yavuzwe mu myaka yashize ahamya ko yaba yarabyaranye umwana n’umukobwa bari inshuti. Uyu muhanzi ariko we ntiyemera iby’ayo makuru.
Yigeze kandi kuvugwaho kuba mu rukundo na Miss Fiona ariko birangira bagaragaje ko byari ukumufasha gusa mu kwamamaza indirimbo ye “Imbere n’inyuma”.
Danny Nanone akomeza avuga ko atari mu rukundo gusa agenda buhoro ngo ahubwo no mu muziki atwara ibintu gahoro kugira ngo azakore igikorwa kigaragara.
Agira ati “Navuga ko nsigaye ngira ubwoba bwo gukora ikintu kubera ko nifuza gukora ikintu kirenze ibyo nakoze kandi cyane kubera ko namaze kubona ko byose bishoboka.
Umuhanzi w’umunyarwanda ashobora kugera ku rwego mpuzamahanga cyane, ubu dufite imyumvire irenze iyo twari dufite mbere.
Rero ngerageza noneho kugerageza gutwara ibintu gake kugira ngo nkore ibintu bifite ireme bishobora no kuzamara igihe kurusha ibyo twakoze mu gihe cyashize.”
Akomeza avuga ko ari ngombwa ko abahanzi bo mu Rwanda bareba kure bakagira inzozi zo kugera ku rwego mpuzamahanga bakareka kureba gusa kumenyekana mu Rwanda.
Ibitekerezo ( 6 )
hahaha! dany uzigushishoza kbs
kbx nakomereze aho tumur unyuma!!!!
umusaz Danny ibyo nibyo kbx
niba adashaka inzobe cyangwa igikara arashaka nyamweru kuko nibo atavuze ubwo rero nizimushake
Dann ibyavuze nukuri ibintu nukwitonda umuntu agatwara gake
Danny Ni Umuhanga Pe


text:
1 Abakorinto 1:27-29 “Ahubwo Imana yatoranije abaswa bo mu isi ngo ikoze isoni abanyabwenge, kandi yatoranije ibinyantege nke byo mu isi ngo ikoze isoni ibikomeye, kandi n’ibyoroheje byo mu isi n’ibihinyurwa n’ibitariho, Imana yarabitoranije ngo ihindure ubusa ibiriho.”
Ni wumva ucitse intege, ujye wibuka ko hari Imana yatoranirije umugambi wayo ku bwayo, nubwo waba wumva udakunzwe. Nubikora, yashyizeho urugi imbere yawe rukinguye ku kwereka ubuntu bwayo bwinshi, n’imbara zo guhindura ubugingo bwawe.
Imana nikoresha uwo ari we wese muri twe, nubwo twese twakumva tudashoboye kandi tudakwiriye, tuzamenya yuko isooko atari twe ahubwo ari muri we wenyine: “Kuko ubupfu bw’Imana burusha abantu ubwenge, kandi intege nke z’Imana zirusha abantu imbaraga” (1 Abakorinto 1:25). Fata igihe runaka wowe ubwawe kandi ukore igenzura ry’uko wumva umeze wowe ubwawe. Ni iyihe shusho kuri wowe ubwawe? Ubona wowe ubwawe wararemwe mu ishusho ry’Imana, uzakurira kubona ubuzima bushya ko ibyo ari byo biguteganyirijwe?
Buri wese muri twe ashobora gutsinda kugira ngo abe icyo Imana imuteganyijeho kuba cyo.


text:
Mu mwaka w’1941, nibwo Karl na Elisabeth Gfatter bashyingiranywe ariko ababyeyi babo ntibari babishyigikiye, kuko navugaga ko bakiri abana. Se wa Karl we yanashyizeho intego, y’uko azaha umuhungu we amadolari 100 nibaramuka babashije kumarana umwaka umwe. Nyamara ubu barasazanye, bamaze imyaka 75 babana, n’ubwo bashavuzwa n’uko umwana rukumbi babyaranye aherutse gupfa.
Karl w’imyaka 94 na Elisabeth w’imyaka 91, baba ahitwa Poughkeepsie mu mujyi wa New York muri Leta Zunze Ubumwe za Amerika. Bashakanye umusore afite imyaka 19 naho umukobwa yari afite imyaka 16, kandi bari barakundanye ari abana bato dore ko baniganye.
Bakoze ibirori byo kwizihiza isabukuru y’imyaka 75 bamaranye, ndetse Elisabeth anatangaza ibanga ry’uku kurambana kwabo. Ubwo yaganiraga na ABC 7 News yagize ati: "Ibanga ni urukundo nyarwo no kuba inyangamugayo, kandi buri wese akagerageza gukora ibishimisha undi."
Nyuma yo kubana bakanacika ababyeyi babo batifuzaga kubona bashakana bakiri bato, Karl yaje kujya mu gisirikare cya Amerika ndetse yarwanye intambara ya kabiri y’isi yose nk’uko Daily Mail ibishimangira. Kuba umusirikare ariko ntibyamubuzaga kuzirikana no gukundwakaza umugore we Elisabeth.
Elisabeth avuga ko kuva akiri umwana muto, ubwo yiganaga na Karl kandi bakundana ari abanyeshuri mu yisumbuye, atashidikanyaga ibyo kuba Karl azamubera umugabo w’igitangaza kuko yamubonagamo ubutwari n’urukundo rw’umwihariko.
N’ubwo kurambana kwabo ari inkuru ishimishije cyane, igiteye agahinda ni uko nta mwana n’umwe ubu bafite, kuko babyaye umukobwa umwe, akaba yarapfuye mu mwaka ushize afite imyaka 68 y’amavuko, ibintu bavuga ko bibatera agahinda cyane.
Abitabiriye ibirori by’isabukuru y’imyaka bamaze babana bakozwe ku mutima n’ibyabo


text:
Mu gihe tuziko Musenyeri abamugana ari ingeri zitandukanye zigize umuryango nyarwanda yatunguwe no kumva Me Evode inzobere mu mategeko atazi ibibera mu ngo agashaka kubitesha agaciro kandi ariwe wagombye kumenya no gusaba ko hashyirwaho amategeko arengera ingo.
Mu gihe tuziko Musenyeri abamugana ari ingeri zitandukanye zigize umuryango nyarwanda yatunguwe no kumva Me Evode inzobere mu mategeko atazi ibibera mu ngo agashaka kubitesha agaciro kandi ariwe wagombye kumenya no gusaba ko hashyirwaho amategeko arengera ingo.
Mu buryo bwatunguye benshi ku munsi wa kabiri w’inama y’umushyikirano ya 14 Umunyamabanga wa leta ushinzwe itegeko Nshinga n’andi mategeko, Evode Uwizeyimana, yumvikanye anenga igitekerezo cyari gitanzwe na Musenyeri Nzakamwita, ku cyakosorwa ku muryango. Abari bateraniye mu cyumba cya Kigali Convention Centre n’Abanyarwanda muri rusange bari bakurikiye inama y’igihugu y’Umushyikirano, bose baguye mu kantu.
Ese Musenyeri Nzakamwita yaba yaravuze iki?
- Musenyeri Seleverien Nzakamwita
Nyuma y’ikiganiro ku ‘Rwanda twifuza’, Musenyeri wa Diyosezi ya Byumba, Sylverien Nzakamwita, yashimye gahunda zitandukanye z’iterambere ry’u Rwanda by’umwihariko ku mutekano ukomeje gutanga umusaruro mwiza, avuga ko u Rwanda yifuza rwaba rushingiye ku muryango mwiza.
Yagize ati “Gahunda z’umutekano zahawe ingufu twarabyumvise kandi umusaruro ni mwiza ari ku nkiko, ari mu ntara, ari mu turere no kugeza ku midugudu, ariko iyo tugeze mu rugo umutekano usanga ari muke kandi ingaruka zaragaragaye, ziteye impungenge.”
Yagarutse ku ngaruka zirimo abana bo mu muhanda, ubutane bw’abashakanye bugenda bwiyongera, ababyeyi bagenda bihekura, abicana ubwabo, abana bica ababyeyi, hari n’amahano yandi ntavuze agenda yiyongera mu ngo no mu rubyiruko, asaba ko umuryango wakegerwa kurushaho.
Ni ikibazo cyakiriwe neza na Minisitiri w’iterambere ry’Umuryango, Esperance Nyirasafari, avuga ko gikwiye kwitabwaho kandi gikwiye ubufatanye bw’inzego zinyuranye,ndetse yunganirwa na Perezida wa Sena Bernard Makuza.
Ku rundi ruhande umunyamategeko Evode Uwizeyimana yafashe ijambo agaragaza ko icyo kibazo nta shingiro gifite.
Mu magambo ye yagize ati “Nashatse kugira icyo mvuga ku cyo bise igitekerezo cya Musenyeri Nzakamwita, nibaza ko dukwiye kutareka ngo kigende, yavuze ngo umutekano ngo urahari kandi ni mwiza turabishima, ariko iyo ugeze mu ngo usanga ntawo, iyi ni imvugo abantu badakwiye kureka ngo igende gutyo.”
Evode yakomeje yibaza uko Musenyeri amenya ibibazo by’ingo kandi atarugira.
- Ijambo rya Me Evode ryanenzwe na benshi
Ati “Abanyarwanda twese dutaha mu ngo, njyewe nabanje kwibaza ngo abibwirwa n’iki ko Musenyeri nta rugo agira. Yavuze ikibazo cy’abagore bica abagabo cyangwa abagabo bica abagore, abana bica ababyeyi, nta sosiyete n’imwe yo muri iyi si ya Nyagasani itagira icyaha, nta n’imwe.”
“Hari n’ibindi bikorwa by’amahano ariko atavuze, ibyo nabyo ntitwamenya uko tubishakira umuti atabivuze, keretse niba babimubwira muri Penetensiya ariko.”
“Muri Demokarasi dufite, iteganya ko twisanzura iyo utanze igitekerezo Minisitiri w’uburinganire we yacyakiriye ngo agiye kugisuzuma, hari aho ngera nkibaza ngo iyo utanze igitekerezo ni uko hari ikibazo, ni iki utanga nk’umuti?”.
Turibaza nk’umunyamategeko uzi imanza ziri mu butabera zicibwa buri gihe ziganjemo ubwicanyi mu muryango, ubwumvikane bucye, za gatanya za buri munsi, n’izindi ntarondoye. Ese niyo utagira urugo ntiwamenya ibibera mu baturanyi cg mu gihugu utuyemo? Njye mbona iyi atari imvugo ikwiye umunyamategeko.
Bruce Mushumba
Ibitekerezo
``` Inkomoko y'insigamigani "Yihaye kuvodavoda": Kuvuga ngo "Kanaka yihaye kuvodavoda" byaturutse ku mugabo witwaga Evode Uwizeyimana ku ngoma ya Paul Kagame ahayingayinga mu mpera z'umwaka wa 2016. Uyu mugani bawuca iyo babonye umuntu yarigize akaraha kajyahe, yibwira ko afite ibisubizo by'ibibazo byose, ari inshyanutsi ndetse anavugira hejuru nk'inyombya kandi akanubahuka abantu bose, ataretse abamuruta, ibyo byose akabikora yitwaza imico mibi yabyirukanye yibwira ko igezweho. Kuvodavoda ubundi byaturutse ku izina ry'uyu mugabo rya Gikirisitu yafashe abatizwa n'abapadiri ba Kiliziya Gatolika kera akiri umwana ariryo Evode nyine (kuvodavoda). Evode Uwizeyimana rero yakuze ari umuhungu wirarira cyane, yibona ko arusha abantu bose ubwenge. Mu mikurire ye, yize amategeko. Nuko nyuma y'ahagana mu w'i 1994 ubwo u Rwanda rwagwaga mu icuraburindi, uyu Evode Uwizeyimana yaje guhungira ibwotamasimbi kwa ba rutuku. Yarahageze rero nibwo yabonye ko ariwe kamara mu gushaka ibisubizo by'i byari byaragwiririye u Rwanda. Mu mibereho ye aho i bwotamasimbi yabeshwagaho cyane no gusebanya cyane cyane yigira umusesenguzi w'amategeko mpuzamahanga. Mu misesengurire ye, yagiraga imvugo yuzuye agasuzuguro kugeza ubwo yise abari abayobozi b'u Rwanda icyo gihe ko ari "agatsiko k'amabandi". Yazengurutse amashyaka y'abanyarwanda aho ibwotamasimbi, maze arabacagagura si ukwanduranya yivayo arangije yitahira mu Rwanda. Ageze mu Rwanda, mu buryo bwatunguye abo asanzeyo ndetse n'abo asize hanze, aza guhabwa umwanya ukomeye wo kuba umwe mu byegera bya Kagame wari utwaye icyo gihe. Yasanze mu Rwanda hari umuco wo kuganira wakundaga guhuza abanyarwanda baturutse imihanda yose y'isi. Uwo muhango wari wariswe "Inama y'umushyikirano" kandi wakundaga kuba cyane cyane mu kwezi k'Ukuboza kwa buri mwaka. Mu nama ya mbere y'umushyikirano uwo mugabo yagiyemo, imico mibi ye ntiyamukundiye kuko yahavuye akoze ibara. Ubwo uwari Umwepiskopi wa Diyosezi ya Byumba witwaga Musenyeri Seriveriyani Nzakamwita yafataga ijambo, yashimye ibyagezweho byose cyane cyane umutekano ku nkiko zose z'igihugu ariko avuga ko mu ngo (mu rugo) umutekano utari mwiza kandi ko ingaruka zagaragaye hagati y'abashakanye, ababyeyi bihekura, abana bicaga ababyeyi ndetse n'ayandi mahano anyuranye yagendaga yiyongera mu rubyiruko. Mu kwicisha bugufi kwinshi Musenyeri yarangije ijambo rye atanze igitekerezo cy'uko ibirindiro by'umutekano byamanurwa bikagera no mu ngo kandi n'abazigize bakabigiramo uruhare runini. Mu gihe uwo muhango w'Umushyikirano wari utararangira, nyirakazihamagarira Evode Uwizeyimana yatse ijambo, bararimuha, maze ahaguruka yinanura ibitugu mu bwirasi bwinshi yari asanzwe azwiho. Nuko abari muri iyo nteko mbonekarimwe baratangira barongorerana mbese nk'aho bakavuze bati noneho uyu mwirasi agiye kuvuga iki. Nuko nawe araterura ati "Murakoze Nyakubahwa kumpa ijambo, hari ikintu mvuga ku cyo bise ku gitekerezo cya Musenyeri Nzakamwita, igitekerezo kikwiye gusenywa". Amaze kugisubiramo, avuga ko abanyarwanda bose batahaga mu ngo. Akomeza agerekaho ko yibaza impamvu Musenyeri Nzakamwita yatanze igitekerezo kandi we nta rugo yagiraga (muri icyo gihe abihaye Imana ntibemererwaga gushaka). Maze mu bwishongozi bwinshi Evode yongeraho ko yenda abantu babimubwira mu isakaramentu ryo kwicuza ibyaha bitaga Penetensiya. Mu bwenge buke yagiraga, yakomeje avuga ko nta hantu ku isi utabona ibibazo nk'ibyo Nzakamwita yari yavuze. Abivugana amakaka menshi ndetse anavangamo ururimi rwa ba rutuku, anaruvuga nabi (zero crime). Mu bari bicaye aho muri iyo nteko, barumiwe, bamwe bazunguza imitwe, abandi babura aho barigitira kubera kumirwa. Mu byababaje abaraho n'uko yahubutse akavuga ko Musenyeri atigeze atanga igitekerezo cy'ikibazo yavuze; Evode uwo yarangije agereranya Musenyeri, umusaza usheshe akanguhe wanganaga na Sekuru wa Evode, amugereranya n'umwana w'ingimbi ngo wari watanze igitekerezo mu buryo bwiza buruta ubwa Nzakamwita. Abari aho bibajije niba noneho Evode yahanzweho, maze uwarukuriye iyo nteko witwaga Makuza amuca mu ijambo ashimangira ko igitekerezo cya Nzakamwita cyumvikanye kandi ko kireba umuryango nyarwanda. Maze amashyi ngo kacikaci. Makuza akomeza amukosora nuko Evode aho kubyumva neza arazurura bya cyane nk'uko byagaragaraga cyane mu mashusho y'ikoranabuhanga yari agezweho icyo gihe. Bityo rero iyo umuntu ahubutse atazi ibyo arwana nabyo, atazi ikimuhatse, ari umwirarizi wa cyane, mu mivugire ye akayombera hejuru kurusha abandi, akibwira ko ariwe kamara... icyo gihe baravuga ngo yihaye kuvodavoda. 2016-12-18``` Kanda hano umusubize
``` Inkomoko y'insigamigani "Yihaye kuvodavoda": Kuvuga ngo "Kanaka yihaye kuvodavoda" byaturutse ku mugabo witwaga Evode Uwizeyimana ku ngoma ya Paul Kagame ahayingayinga mu mpera z'umwaka wa 2016. Uyu mugani bawuca iyo babonye umuntu yarigize akaraha kajyahe, yibwira ko afite ibisubizo by'ibibazo byose, ari inshyanutsi ndetse anavugira hejuru nk'inyombya kandi akanubahuka abantu bose, ataretse abamuruta, ibyo byose akabikora yitwaza imico mibi yabyirukanye yibwira ko igezweho. Kuvodavoda ubundi byaturutse ku izina ry'uyu mugabo rya Gikirisitu yafashe abatizwa n'abapadiri ba Kiliziya Gatolika kera akiri umwana ariryo Evode nyine (kuvodavoda). Evode Uwizeyimana rero yakuze ari umuhungu wirarira cyane, yibona ko arusha abantu bose ubwenge. Mu mikurire ye, yize amategeko. Nuko nyuma y'ahagana mu w'i 1994 ubwo u Rwanda rwagwaga mu icuraburindi, uyu Evode Uwizeyimana yaje guhungira ibwotamasimbi kwa ba rutuku. Yarahageze rero nibwo yabonye ko ariwe kamara mu gushaka ibisubizo by'i byari byaragwiririye u Rwanda. Mu mibereho ye aho i bwotamasimbi yabeshwagaho cyane no gusebanya cyane cyane yigira umusesenguzi w'amategeko mpuzamahanga. Mu misesengurire ye, yagiraga imvugo yuzuye agasuzuguro kugeza ubwo yise abari abayobozi b'u Rwanda icyo gihe ko ari "agatsiko k'amabandi". Yazengurutse amashyaka y'abanyarwanda aho ibwotamasimbi, maze arabacagagura si ukwanduranya yivayo arangije yitahira mu Rwanda. Ageze mu Rwanda, mu buryo bwatunguye abo asanzeyo ndetse n'abo asize hanze, aza guhabwa umwanya ukomeye wo kuba umwe mu byegera bya Kagame wari utwaye icyo gihe. Yasanze mu Rwanda hari umuco wo kuganira wakundaga guhuza abanyarwanda baturutse imihanda yose y'isi. Uwo muhango wari wariswe "Inama y'umushyikirano" kandi wakundaga kuba cyane cyane mu kwezi k'Ukuboza kwa buri mwaka. Mu nama ya mbere y'umushyikirano uwo mugabo yagiyemo, imico mibi ye ntiyamukundiye kuko yahavuye akoze ibara. Ubwo uwari Umwepiskopi wa Diyosezi ya Byumba witwaga Musenyeri Seriveriyani Nzakamwita yafataga ijambo, yashimye ibyagezweho byose cyane cyane umutekano ku nkiko zose z'igihugu ariko avuga ko mu ngo (mu rugo) umutekano utari mwiza kandi ko ingaruka zagaragaye hagati y'abashakanye, ababyeyi bihekura, abana bicaga ababyeyi ndetse n'ayandi mahano anyuranye yagendaga yiyongera mu rubyiruko. Mu kwicisha bugufi kwinshi Musenyeri yarangije ijambo rye atanze igitekerezo cy'uko ibirindiro by'umutekano byamanurwa bikagera no mu ngo kandi n'abazigize bakabigiramo uruhare runini. Mu gihe uwo muhango w'Umushyikirano wari utararangira, nyirakazihamagarira Evode Uwizeyimana yatse ijambo, bararimuha, maze ahaguruka yinanura ibitugu mu bwirasi bwinshi yari asanzwe azwiho. Nuko abari muri iyo nteko mbonekarimwe baratangira barongorerana mbese nk'aho bakavuze bati noneho uyu mwirasi agiye kuvuga iki. Nuko nawe araterura ati "Murakoze Nyakubahwa kumpa ijambo, hari ikintu mvuga ku cyo bise ku gitekerezo cya Musenyeri Nzakamwita, igitekerezo kikwiye gusenywa". Amaze kugisubiramo, avuga ko abanyarwanda bose batahaga mu ngo. Akomeza agerekaho ko yibaza impamvu Musenyeri Nzakamwita yatanze igitekerezo kandi we nta rugo yagiraga (muri icyo gihe abihaye Imana ntibemererwaga gushaka). Maze mu bwishongozi bwinshi Evode yongeraho ko yenda abantu babimubwira mu isakaramentu ryo kwicuza ibyaha bitaga Penetensiya. Mu bwenge buke yagiraga, yakomeje avuga ko nta hantu ku isi utabona ibibazo nk'ibyo Nzakamwita yari yavuze. Abivugana amakaka menshi ndetse anavangamo ururimi rwa ba rutuku, anaruvuga nabi (zero crime). Mu bari bicaye aho muri iyo nteko, barumiwe, bamwe bazunguza imitwe, abandi babura aho barigitira kubera kumirwa. Mu byababaje abaraho n'uko yahubutse akavuga ko Musenyeri atigeze atanga igitekerezo cy'ikibazo yavuze; Evode uwo yarangije agereranya Musenyeri, umusaza usheshe akanguhe wanganaga na Sekuru wa Evode, amugereranya n'umwana w'ingimbi ngo wari watanze igitekerezo mu buryo bwiza buruta ubwa Nzakamwita. Abari aho bibajije niba noneho Evode yahanzweho, maze uwarukuriye iyo nteko witwaga Makuza amuca mu ijambo ashimangira ko igitekerezo cya Nzakamwita cyumvikanye kandi ko kireba umuryango nyarwanda. Maze amashyi ngo kacikaci. Makuza akomeza amukosora nuko Evode aho kubyumva neza arazurura bya cyane nk'uko byagaragaraga cyane mu mashusho y'ikoranabuhanga yari agezweho icyo gihe. Bityo rero iyo umuntu ahubutse atazi ibyo arwana nabyo, atazi ikimuhatse, ari umwirarizi wa cyane, mu mivugire ye akayombera hejuru kurusha abandi, akibwira ko ariwe kamara... icyo gihe baravuga ngo yihaye kuvodavoda. 2016-12-18``` Kanda hano umusubize
Icyo nakwibariza Me Evode nuko iyo abwira Mgr ngo ibibazo byo mu ngo abibwirwa n'iki kandi nta rugo agira; nagira nti ese Me Evode kugira ngo wige amategeko uyanononsore, wabanje gukora ibyaha bihanwa n'ayo matekeko!!! Ese bisaba ko Umuganga abanza akarwara indwara zose yifuza kwiga kuvura akabona kubyiga ? Ubuse abana benshi ntibarerwa n'abahayimana kandi batabyara ? Ibyo se hari uwo bitagaragarira ? Kanda hano umusubize
Ese mugomba kugerera ibyo abanyamategeko bagomba kuvuga? Nyamara aranabaza impamvu abategetsi benshi usanga bavuga ngo BAGIYE kubisuzuma... BIKAZAHERA MU GUSUZUMA GUSA NTA MUTI. Kanda hano umusubize
UWO MUGABO Evode yagaragaje uko ubuyobozi bwe buteye nibitekerezo bye ubwo ntaho yaduhishe ahubwo PM yakongera akamwigaho kuko imvugo ye irimo ubuswa butakwihanganirwa Kanda hano umusubize
Nanjye ndabizi ibyo musenyeri yavuze ko mu ngo bihari ntazi amategeko nanswe evode inzobere mu mategeko! Kanda hano umusubize
Mu by'ukuri aha uyu munyamategeko yarashe hasi. Ibyo yavuze ndibwira ko atabisubiramo Kanda hano umusubize
ntimukihe umuntu mukuririzeeee nawe buriya yabonye isomo Kanda hano umusubize
EVODE ABA YIGIZE NAJYUWA😅😅😅😅 Kanda hano umusubize
Ubundi abazi Evode bavugako ikibazo agira mu mibereho ari uguhubuka ariyo mpamvu abantu benshi bibaza uburyo icyo azamaza uriya mwanya bamuhaye.Ukurikije nibyo yavugaga akiri hanze wibaza niba mu mutwe we ari muzima.Ninde koko ushobora kurusha Musenyeri cg Padiri kumenya ibibazo by'umuryango!Evode yagombye gukubitwa akanyafu atararogotwa n,ibindi bisubiza sosiyete yacu inyuma.Biragaragarako ari umuswa kandi afitira mu byo akora byose! Kanda hano umusubize
Evode yigaragaje nabi kuko ibibazo biri mungo ntawe utabizi kandi umuryango niryo shingiro ry'igigugu Kanda hano umusubize
minister ntacyonamuvugaho atancumuza. Kanda hano umusubize
yewe muramurenganya, kwiga amategeko no kuyamenya biratandukanye. nonese uburyo yashubije Mgr,urabona ari language yo mu mushyikirano?? wagirango yarageze murukiko?? abantu nkabariya baba ari abanyamategeko mu mpapuro. ariko waza mubuzima busanzwe ufasanga aribo bayica. namugira inama yo kujya abanza akitonda ,kuko guhubuka nka kuriya byaAmukura Ku ntebe yicayeho.kuko abanyarwanda dushaka abayobozi bamenya inyungu zacu apana abarebera igihugu mu ndorerwamo zayandi masociety. kweli NGO nta society #hariyarwose His excellence amuhe zero, Kanda hano umusubize
yewe muramurenganya, kwiga amategeko no kuyamenya biratandukanye. nonese uburyo yashubije Mgr,urabona ari language yo mu mushyikirano?? wagirango yarageze murukiko?? abantu nkabariya baba ari abanyamategeko mu mpapuro. ariko waza mubuzima busanzwe ufasanga aribo bayica. namugira inama yo kujya abanza akitonda ,kuko guhubuka nka kuriya byaAmukura Ku ntebe yicayeho.kuko abanyarwanda dushaka abayobozi bamenya inyungu zacu apana abarebera igihugu mu ndorerwamo zayandi masociety. kweli NGO nta society #hariyarwose His excellence amuhe zero, Kanda hano umusubize
uyu mugabo utinyuka akandagaza Musenyeri kdi atanze igitekerezo kigaragarira buri wese mubona atagiye gutobera Leta y'urwanda n'abanyarwanda! Ese ubundi ntimwamwumvaga ibyo yirwaga avuga hanze aharabika Kagame na FPR ngo ni AGATSIKO K' AMABANDI, UMUNTU ASIGA IKIMWIRUKANKANA NTASIGA IKIMWIRUKAMO kdi ngo AKABAYE ICWENDE NTIKOGA NIYO KOZE NTIGASHIRA UMUNUKO!!!!!!! Ahubwo yakagobye kujya mu nkiko agasobanura ibyo byose. Kanda hano umusubize
Evode yarabyirengagije ingo zubu zirugarijwe ni ibibazo cg amakimbirane nukubishakira umuti kuko kugirango rwanda iterimbere niko ningo zigomba kuba zifitamahoro Kanda hano umusubize
Evode yarabyirengagije ingo zubu zirugarijwe ni ibibazo cg amakimbirane nukubishakira umuti kuko kugirango rwanda iterimbere niko ningo zigomba kuba zifitamahoro Kanda hano umusubize
buriya Evode Niko abibona kandi ntiyiyibagize ko umuntu nka musenyeri ibibera muri society nyarwanda ntiyabura kubimenya. Kanda hano umusubize
Nyine Ibyo Evode Avuga Biragaragarako We Nabyo Azi Ubundi Ko Yiberaga Hanze yabwirwa Niki Ibyo Mungo Kdi Numwe Aheruka Gusura Cga Guhura Nawe Isibye Bamwe Bagenda Nkawe Muzijimye Ibyo Padiri Yavuze Nibyo Kdi Bireze Ahubwo Bishakirwe Igisubizo Koko Nawe Uzajye Munkiko Urebe Imanza Z'ubutane Zisigaye Zibamo Ikindi Evode Yibagiwe ko Abapadili Nabo Baba Mubafata Umwanya Wambere Mukubakwa Kwazimwe Mungo Zigize Umwe Mu Miryanga Nyarwanda. Nanahamya Musenyeri Nzakamwita Arusha Cya ne Guhura Nabantu Benshi Bafite Imiryango Kurusha Evode Ibyo Bigatuma Padiri Nubwo Narugo Agira Nkuko Evode Aribyo Yashingiye Anenga Ibyo Musenyeri Yatanzemo Igitekerezo Byereka Evode ko Padiri Azi Neza Cyane Ibyo Avuga Imirasire Murakoze Kanda hano umusubize
uyu ''mugabo'' ni inkunguzi pe! Kanda hano umusubize
Uyu mugabo ni umuhanga cyane ! Ubundi kiriziya gatorika kwivanga muri politiki no kwigira intyoza nibyo byatumye bijandika no muri genocide yakorewe abatutsi. Njye ndumva leta n'abayobozi bakwiye kuzajya bababwiza ukuri Nkuko me evode yabikoze mu rwego rwo kubereka ko badakwiye kwivanga cyane. Kanda hano umusubize
ndemeranwa nawe Kanda hano umusubize
Ntawakurenganya sha ,kandi burya na evode ikibimutera ntaho gitaniye níkiguteye kuvuga utyo .ngaho komeza inzira watangiye kandi ntuzacike intege maze uce imanza nkíza evode uzi kuvuga kurusha abandi . Kanda hano umusubize
Igihugu gifite abaministre bameze nk'uyu umuntu yavuga mo ko gifite ubutegetsi bwiza? Kanda hano umusubize
Evode niba atari igihwama ni ubujajwa, cg se kwiha ivuzivuzi rimwe ry'abat... Iriya intervention ye nta mwanya yari ifite kuko ministre ufite umuryango mu nshingano ze yari yumvise ikibazo. Agabanye ivuzivuzi byonyine niba ari ubwenge kuko guceceka nabyo biri mu biranga inararibonye. Kanda hano umusubize
uwo munyamategeko se arahakana kandi n'ubu Iburasirazuba baraye bishe uwitwa Julienne kandi yiciwe iwe murugo! Kanda hano umusubize
Igihugu gifite abaministre nk'uyu, umuntu yavuga ko gifite ubutegetsi bwiza? Kanda hano umusubize
Mu kinyarwanda baca umugani ngo bavuga ibigoramye umuhoro ukurakara. uyu mugabo bamukomye mu kico. kuko nawe ashobora kuba afite ibibazo by'uburere biva mu miryango. kuba munsenyeri atagira urugo se ataha mu ishyamba? ikindi se buri muntu agiye amenya ibibera murugo rwe gusa ubundi ntacyo yaba yarigiye nka Evode wize amategeko ubwo ya yakoresha iwe murugo gusa niba arugira ariwe. ntabuzobere bwe mu mategeko . ahubwo yitondere imvugo nyandagazi kuko nazo zirahanirwa mu mategeko mpana byaha mu u Rwanda. Kanda hano umusubize
Ntimukage mushyigikira amafuti ibyo uyu Evode yakoze sibyo. Kuba yatanga igitekerezo ke avuga uko abona ibintu ntawe ubyanze kandi na hariya byarashobokaga rwose. Ariko kubanza kwita abantu injiji zitazi ibyo zivuga, ukagera n'ubwo ucyurirana ko batubatse ingo imbere y'isi yose ubwira umuntu nk'uriya uruta so ni uburere buke. Reka tubyoroshye niba mwe abayobozi byarabananiye gukebura uyu mugabo akaba ageze ubwo abagira ay'ifundi igira ibivuzo akaba asigaye abatukira mu maso yanyu mukamutinya twe abana yacu ntituzabyihanganira turamuhana byanze bikunze ahabwe amasomo amukwiye yigishwe kubaha no guca bugufi.Sinzi abo numvanye za demokarasi ngo zishyigikira gutukana ugatuka ibidatukwa kugeza ubwo utuka igihugu cyawe ukubahuka abakuru ugatuka ababyeyi!!! Barabashuka mubisubize aho mubikuye!!!u Rwanda rwa 2016 sirwo rwa 1994 n'abandi nka Evode bagombe babisobanukirwe neza. Kanda hano umusubize
Henga gato araje abiyereke neza Kanda hano umusubize
Buriya niwe Uzi ko yavuze ijambo ryubaka umwanya ariho ntakwiye kuvuga nkibyo yavuze Kanda hano umusubize
Uyu mugabo arahubuka cyane wagira ngo ntiyabanje gutekereza mbere yo kuvuga, ejo bundi nyakubahwe Perezida yiyamye abayobozi biyitiranya n'igihugu bakumva ko bafite agaciro karenze ak'igihugu ariko uyu we sinzi ahantu yari ari, ubuse koko uyu wirengagiza ibibazo biri mu miryango bigaragara bitagomeye ubushakashatsi azageza he igihugu? abaye nyuma yo kubivuga ataricujije mu mutima we cg ngo akaba yabisubiramo, akwiye guhita avanwa muri gouvernement, ntiyanarebye n'aho avugira biriya bigambo ra! birababaje Kanda hano umusubize
Me Evode ni Mayibobo gusa ntakindi aricyo! Kanda hano umusubize
Muraho banyarwanda basomyi b'iki kinyamakuru namwe banditsi bacyo ! Njye ntuye hano muri Sweden, Inama y'igihugu y'umushyikirano nayikurikiye live kuri YouTube ariko ubwo Evode yavugaga ariya magambo naguye mu kantu, ndumirwa, ndavuga nti burya ingando zifite akamaro. Umunyarwanda uwo ari we wese uturutse hanze y'igihungu yagombye kunyuzwa i Motobo hatitawe ku mashuri yize n'ubumenyi afite maze agahabwa ku masomo y'uburere mboneragihugu na za kirazira z'umuco nyarwanda. Evode afite ubumenyi ariko abuze uburere mboneragihugu. Nk'umuyobozi ku rwego rwa Secrétaire d'état ntiyarakwiye kuvuga nk'utagira rutangira mu kanwa; azi amategeko ariko ntazi diplomatie ndetse nta n'ikinyabuofura yagaragaje pe!!!! Ese n'iyo atakubahira Musenyeri Nzakamwita umurimo akora ntiyamwubahira n'imyaka amurusha ? Hariya Evode yagaragaje uburere buke cyaneee kandi yagayishije umurimo akora, gusa nashimye ubushishozi n'ubuhanga bwa Président wa sénat wahise yereka Musenyeri ko abanyarwanda bose nta n'umweushigikiye imvugo nyandagazi ya Evode. "IMVUGO NYANDAGAZI YANDAGAZA NYIRAYO " ni ko Gasumuni yaciye umugani. Kandi ngo "UTAZI UBWENGE ASHIMA UBWE." Nababjwe gusa n'uko H.E. atahabaye, nzi neza ko Evode yari gutaha asebye n'ubwo yanasebye n'ubundi. Nizere ko iyi mvugo ya Evode itagomba gutambuka ityo ntacyo ubuyobozi bw'igihugu buyikozeho. Murakoze. Kanda hano umusubize
Evode abaye akabaye icwende katoga ngo gacye, .... yamenyereye critics abona zimugize umuyobozi none yibagiwe gukoresha ikinyabupfura kiranga intore. Nizere ko abamukuriye bazamugamagara bakamushyira ku murongo. Kanda hano umusubize
Évidé ni umuswa ahubwo ni uko ami gushyanuka Kanda hano umusubize
umupagni evode utazi ko mbere yuko reta imenya imenya ibibazo byo mungo padiri aba abizi akwiye gusengerwa!! Kanda hano umusubize
musenyeri yihangane yahuye ninjiji ngo yize amategeko!!! ariko biriya ivode azi ko ibibazo aho biva bikagera cyane cyane ibyo mungo mbere yuko inzego za reta zibimenya padiri musenyeri or pastor baba barabimenye cyera !! cyane ko na bibilia iragira iti umwe murimwe nagira ikosa muzicare nkumuryango remezo mushake umuti wikibazo nibinanirana muzajye munama nkuru yitorero or itorero rusange nibyanga muzajye muybuyobozi bwa reta !! musenyeri niyihangane yahuye numupagani !! Kanda hano umusubize
Ahaaaa, arahari se aka kanya? Ariko nabo baje begura nta kinyabupfura. Yewe, baragwira! Yagize se ngo aracyari umu connard cyangwa aracyari muri Canada? Kanda hano umusubize
Ahaaaa, arahari se aka kanya? Ariko nabo baje begura nta kinyabupfura. Yewe, baragwira! Yagize se ngo aracyari umu connard cyangwa aracyari muri Canada? Kanda hano umusubize
Me Evode, arashyanuka. Musenyeri, nubwo atagira urugo ariko azi imibereho y'abanyarwanda kuko aba mu muryango nyarwanda kandi nk'umwepisikopi azi kureba kure akamenya ibibazo by'umuryango w'abantu aho ari. Me rero jya ushyira mu gaciro ureke kwigira ndabizi njyenyine nkaho ari wowe wize wenyine muri iki gihugu. Nigeze no kumva anenga bagenzi be ngo ntibazi amategeko. Ndabona ashaka kuba nka ya mpyisi yashakaga kurya intumbi yonyine ikabeshya izindi nyamaswa. Mumwitondere kandi mwitondere ibyo avuga dore ubwo ashzwe itegeko nshinga ryacu ejo yarigoreka mu nyungu ze Kanda hano umusubize
Birababaje cyane, Evode yagaragaje agasuzuguro n'uguhangana bitari ngombwa. Kanda hano umusubize
Ariko ubwo kuki Evode atsindagira mu nama y'umushyikirano ko Musenyeri Nzakamwita atagira urugo. Igihembo bamugenewe nk'Umurinzi w'igihango, yagiherewe iki niba atari ukwita ku muryango? Ariko ubwo kuki Evode yumva ko Musenyeri Nzakamwita atatanze umuti? Niva avuga ko umutekano wagera no mumuryango, ubwo aho nta ntangiriro y'igisubizo irimo? Ariko kuki Evode avuga ngo nta hantu ku isi ibibazo bitaba. Ibyo wabivuga waje mu nama yo kwiga uko mukemura ibibazo biri mugihugu cyanyu? None se ahandi hari ibyo bibazo barikiriza bati dufite ibibazo Amen? Aho Evode ntafite umugambi wo gucecekesha abahagarariye Kiliziya gatolika? Kuko badashaka? Buriya Evode ni igitambambuga kuburyo atarumva ko muri uko kudashaka kwabo harimo kwitangira abandi? Mwe muravuga ikinyabupfura gicye. Ariko njye ndabibonamo n'urwango rwa Kiliziya gatolika kuko inatanga "penetensiya" Kanda hano umusubize
Uyu mugabo avuga ibintu byinshi atabanje gutekereza. Afite u munwa wa danger! Kanda hano umusubize
Ariko ubwo kuki Evode atsindagira mu nama y'umushyikirano ko Musenyeri Nzakamwita atagira urugo. Igihembo bamugenewe nk'Umurinzi w'igihango, yagiherewe iki niba atari ukwita ku muryango? Ariko ubwo kuki Evode yumva ko Musenyeri Nzakamwita atatanze umuti? Niva avuga ko umutekano wagera no mumuryango, ubwo aho nta ntangiriro y'igisubizo irimo? Ariko kuki Evode avuga ngo nta hantu ku isi ibibazo bitaba. Ibyo wabivuga waje mu nama yo kwiga uko mukemura ibibazo biri mugihugu cyanyu? None se ahandi hari ibyo bibazo barikiriza bati dufite ibibazo Amen? Aho Evode ntafite umugambi wo gucecekesha abahagarariye Kiliziya gatolika? Kuko badashaka? Buriya Evode ni igitambambuga kuburyo atarumva ko muri uko kudashaka kwabo harimo kwitangira abandi? Mwe muravuga ikinyabupfura gicye. Ariko njye ndabibonamo n'urwango rwa Kiliziya gatolika kuko inatanga "penetensiya" Kanda hano umusubize
Babyita gushyanuka evode nibintuu bye Kanda hano umusubize
uyu akeneye kumenyekana gusa no guhitinga ago ageze ntiharamuhaza nonese ubu Ni ubwenge UKo mubibona MWe uyu se urumva ari umunyapolitiki cg Ni bebe ahubwo Kanda hano umusubize
Yadusebeje,guhangara akandagaza umuntu umubyaye.Akwiye gusaba imbabazi abanyarwanda si non agafatirwa ingamba zikarishye. Kanda hano umusubize
Numutekinisiye, sumunya politiki.Azasabe imbabazi Monseigneur Nyiricyubahiro, utinyuka Musenyeri ubwo umuturage byagarukirahe? Rwanda we genda warababajwe. Kanda hano umusubize
Ntabwo ntinda kubyo Evode yavuze kuko yigiza nkana.Azi neza ko nubwo musenyeri adafite urugo (not married),ariko azi ibibera mu ngo,ndetse kurusha Evode.Birababaje kubona bivugwa n'umuntu ujijutse.Reka jye nsubize musenyeri nkurikije ibyo Bible ivuga.Nta muntu numwe washobora gukemura ibibazo Musenyeri yasabye ko babikemura.Umuti nta wundi,ni Ubwami bw'imana dutegereje.Nkuko Daniel 2:44 havuga,Ubwami bw'imana ni Ubutegetsi bw'imana.Niyo mpamvu YESU yadusabye gusenga dusaba ngo ubwami bw'imana buze (Let your kingdom come).Umunsi ubwo butegetsi bwaje,ibibazo byose isi ifite bizakemuka. Nta muntu numwe ushobora gukuraho intambara,ubukene,kuronda amoko,uburwayi,urupfu,ubusaza,ubusumbane,etc...Ahubwo usanga abayobozi b'iyi si aho gukemura ibibazo,ahubwo bagira uruhare muli ibyo bibazo.Wakwibaza uti ese bizagenda gute?Dore igisubizo Bible itanga:Ku Munsi w'imperuka uri hafi,imana izica abantu bose bakora ibyo yanga (Yeremiya 25:33),ndetse yice n'abayobozi b'iyi si (Zaburi 110:5).Ubutegetsi bw'iyi si,buzahabwa YESU hamwe n'abantu bazajya kubana nawe mu ijuru (Ibyahishuwe 11:15).YESU azategeka isi imyaka igihumbi,ayihindure Paradizo,imere nk'ijuru.Musenyeri na Evode,aho guterana amagambo,bombi nibijye neza Bible bahinduke,aho gukeka ko abayobozi b'iyi si aribo bazakuraho ibibazo isi ifite.Ntibishoboka. Kanda hano umusubize
Uyu Mushi nta kigenda.byaricanze ndunva namategeko yize yarayibagiye.biriya yavuze numuntu utarageze mu ishuli ntiyatinyuka kubivuga cyangwa buriya nawe hari abagore bafitanye ibibazo Kanda hano umusubize
EVODE UWIZEYIMANA asigaye yararenzwe cyane kabisa! KUBERA KURENGWA KWE,asigaye abaza ibibazo kandi akibaza ibibazo bimeze nk'ibyumuntu utazi gusoma. Ngo MSGR amenya ibibazo byo mungo ate kandi atagira urugo.ESE ABAGOMBA KUMENYA IBIBAZO BYO MUNGO NI ABAGIRA INGO? ntushobora kubisoma?ntushobora kubibwirwa?ese ntushobora no kubibnomna? MBESE EVODE asha guhisha ibibazo kandi biboneka? Kanda hano umusubize
hahaha! erega akabaye incwende ntikoga! niyo koze ntigacya! Minister Evode nawe ndumva utazi umuryango nyarwanda! kurusha musenyeri! kuko weamaze imyaka myinshi wangara canada! ukorongerayo! burya; nyuma yuko ugenda! kubera ingaruka za Genocide umuryango nyarwanda wandujwe noko kaga! wikwiregagiza nkana! ibyo musenyeli yavuze nibyo! kandi birahari! ese ko numva utazi ibyugarije society nyarwanda! aho haricyo uzayimarira! nukuri Genocide ntakibi itaduteje! gusa witwaye nkumwana wo mumuhanda! ngewe ngusabiye kwirukanwa muri GOV Kanda hano umusubize
Evode agomba kubanza kumenya gutandukanya igitekerezo n'umuntu ugitanga! In a debate or a meeting only the idea is attacked not the person! Kanda hano umusubize
Nk'uyu akora iki muri leta koko? Iri jambo n'umukuru w'umudugudu ntiyarivuga! Reka ndeke kumucira urubanza ariko ndizera ko abamukuriye bazagira icyo babikoraho! Iyo arivugira n'ahandi atari munama y'umushyikirano! Inama natanga ni uko yajya kwigisha amategeko muri kaminuza naho ubuyobozi bugahabwa abandi kuko si impano ye! Burya ubumenyi ni ikintu ubuyobozi nabwo bukaba ikindi! Kanda hano umusubize
arko sinzi niba mu Rwanda haba abanyamakuru pe! Kuki mubogamira ku ruhande rumwe? Kuko Nzakamwita ari musenyeri c byabuza umuntu gu critiqua igitekerezo cye? Wa mugani c ayo mahano atavuze bazayashakira umuti gute atavuzwe? Icyo Evode yagaragaje ni Democracy isesuye si ukutamenya/kwirengagiza amategeko. Na Nyakubahwa President wa Sena ntiyakagombye kuba yamuciye mu ijambo. Evode ahubwo njye namwemeye cyane. Namwe banditsi mukeneye amahugurwa rwose. Mbona mwitaye ku wo yabwiye kurusha icyo yamubwiye. Evode nta nka yaciye amabereee!! Kanda hano umusubize
arko sinzi niba mu Rwanda haba abanyamakuru pe! Kuki mubogamira ku ruhande rumwe? Kuko Nzakamwita ari musenyeri c byabuza umuntu gu critiqua igitekerezo cye? Wa mugani c ayo mahano atavuze bazayashakira umuti gute aavuzwe? Icyo Evode yagaragaje ni Democracy isesuye si ukutamenya/kwirengagiza amategeko. Na Nyakubahwa President wa Sena ntiyakagombye kuba yamuciye mu ijambo. Evode ahubwo njye namwemeye cyane. Namwe banditsi mukeneye amahugurwa rwose. Mbona mwitaye ku wo yabwiye kurusha icyo yamubwiye. Evode nta nka yaciye amabereee!! Kanda hano umusubize
Ngabo Abayobozi Dufite Dawe.!!!!!! Evode Kweri Ubona Gutera Ubuse Aribyo Byari Byabazinduye? Burya Bwose Nakumvaga Kuri "Media" Nkakwibeshyaho.??!!! Aliko Biriya Washubije Nyiricyubahiro Musenyeri Waratwigaragarije Nkubonamo Ubuhanga. Nkakugayira Guhubuka Nkuwayobye Ingero Ni.2 Natanga:urahurudutse Uje Gukorana Nagatsiko Kamabandi Mugihe Gito Utwandagarije Abayobozi None Uteye Ubuse Musenyeri Nkaho Muri Mumuhango Wubukwe Guhubuka Kwawe Kuzaguta Mukanwa Kingona Mbandoga Umwami!!!! Kanda hano umusubize
Ngabo Abayobozi Dufite!!!!!! Evode Kweri Ubona Gutera Ubuse Aribyo Byari Byabazinduye? Burya Bwose Nakumvaga Kuri "Media" Nkakwibeshyaho.??!!! Aliko Biriya Washubije Nyiricyubahiro Musenyeri Waratwigaragarije Nkubonamo Ubuhanga. Nkakugayira Guhubuka Nkuwayobye Ingero Ni.2 Natanga:urahurudutse Uje Gukorana Nagatsiko Kamabandi Mugihe Gito Utwandagarije Abayobozi None Uteye Ubuse Musenyeri Nkaho Muri Mumuhango Wubukwe Guhubuka Kwawe Kuzaguta Mukanwa Kingona Mbandoga Umwami!!!! Kanda hano umusubize
Ndagira ngo mvuge kubyavuzwe na Evode, uriya mugabo wagira ngo ntabwenge afite, Musenyeri yavuze ukuri ariko kubera Evode akunda kwishyanura no kuvuga ibintu atatrkerejeho neza avuga ibintu bipfuye gusa!ibaze nawe ngo ko Musenyeri atagira urugo ngo abibwirwa n'iki? None se ntaba muri society biberamo? Ibaze nawe ngo nta society itagira ibyaha, none natwe tubyimike abagore bicane n'abagabo n'abana?? Mbega umunyamategeko dufite!! Birababaje!!nskomeze yishakure umugati naho ubundi ubwenge bwe ni hafi yantabwo! Kanda hano umusubize


text:
Madame Jeanette Kagame yeretse Claudine Talon uko gutuzwa mu midugudu byafashije abaturage
Madame Jeannette Kagame yatembereje mugenzi we Claudine Talon umudugudu wa Ndatwa w’icyitegererezo wa Nyagatovu uherereye mu Karere ka Kayonza.
Kuri uyu wa gatatu tariki 9 Ugushyingo 2016, nibwo bari bari muri uyu mudugudu uherereye mu Murenge wa Mukarange, mu rwego rwo kumwereka uko umudugudu wegerege abawutujwemo ibikorwa remezo n’ishuri riswe “Urugo mbonezamikurire (ECD) ryita ku mikurire y’abana bato.
Umudugudu Ndatwa wa Nyagatavu utuwe n’imiryango 90 zigizwe n’abantu 452, bose bavuga ko byabahinduriye ubuzima, nk’uko umwe muri bo Uwicyeza Vestine yabitanzeho urugero.
Yagize ati “Tubayeho neza. Turi abahinzi borozi turashimira Perezida wa Repubulika Paul Kagame watworoje inka, dufite amazi, amashanyarazi, Biogas, uturima tw’igikoni n’ibindi.”
Uwicyeza ufite abana batanu n’umukecuru nyina umubyara, avuga ko mbere bari batuye mu manegeka, ariko ubu bishimira ko begerejwe ibikorwa remezo, bakaba bafite n’umutekano usesuye.
Ngo kuba hamwe n’abandi bibafasha kwibumbira mu makoperative yo kuzigama no kugurizanya bakabona amafaranga yo gukoresha ibyo bakeneye birimo no kwishyurira abana amashuri.
Goverineri w’Intara y’Iburasirazuba Judith Kazayire avuga abaturage basuwe bafite bagenda batera imbere ariko ko bagomba gukomeza bagakora cyane bakarenga aho bageze.
Gusa ngo ingo 18 zitarabona umuriro muri uriya mudugudu wa Nyagatovu bakaba bazabishyira mu ngengo y’imari itaha bigakemuka.
Ababyeyi barerera mu Kigo cyasuwe ECD (Early Childhood Development Centre) mu Mudugudu wa Nyagatovu, bavuga ko byatumye nta mwana ugipfa kurwara indwara zituruka ku mirire mibi.
Kuri ubu ikigo ECD cyita ku bana kuva ku mwaka umwe kugeza ku myaka itandatu kikaba gifite abana 147, ngo ibyo babigisha bituma bakurana uburere, ubumenyi, bakisanzura bagakina bikabarinda ubwigunge.
Basoza uruzinduko, basuye ikigo Women Opportunity Center kigamije guteza imbere abagore. Ni ikigo giherereye mu Murenge wa Nyamirama, aho bakora imirimo y’ubukorikori yo kwiteza imbere, irimo kuboha ibiseke n’ibikapu.


text:
Umuhanzi Niyonsaba Elissa yashyize ku mugaragaro indirimbo yise “ni Yesu wanyikundiye”
Umuhanzi Niyonsaba Elissa uzwi cyane ku ndirimbo “Nkwiye kubabarira” kuri ubu amaze gushyira ku mugaragaro indirimbo yise “ Ni Yesu wanyikundiye”.Ubusanzwe uyu muhanzi akorera umurimo w’Imana muri CEP KIST-KHI akaba amaze gushyira ku mugaragaro indirimbo zigera kuri 4, arizo: Ubwoba nibushire, Iyo atabaYesu, Nkwiye kubabarira na Ni Yesu wanyikundiye.
Mu kiganiro twagiranye n’uyu muhanzi yadutangarije ko mu murimo w’Imana harimo impano zitandukanye iye ikaba ari iyo kuririmba. Uyu muhanzi yadutangarijeko intego ye ari ukwamamaza ubutumwa bwiza bwa Yesu Kristo abinyujije mumpano yo kuririmba Imana yamuhaye.
Yagize ati “Abantu bakeneye ubutumwa bwiza bwa Yesu Kristo cyane cyane urubyiruko, muri iyi minsi urubyiruko rwinshi rwamaze kuba imbata z’ibiyobyabwenge, ubusambanyi n’ibikorwa by’urugomo bitandukanye, birakwiye ko rero tubabwiriza ubutumwa bwiza bwa Yesu Kristo binyuze mu mpano zitandukanye Imana yaduhaye bityo bakava mu mubare w’abarimbuka bakajya mu mu mubare w’abateguriwe ubwami bw’ijuru.”
Twamubajije impamvu nyamukuru imutera guhimba adutangariza ko ari ugukiza isi binyuze mu bihangano bye, yagize ati “Ntandonke y’amafaranga ngamije ikingenzi ni uko abantu bumva ubutumwa bwiza bukubiye mu bihangano byanjye bikabatera guhembuka abandi bakakira Yesu Kristo nk’umwami n’umukiza, nta nyungu yindi ngamije kuko nziko nzagororerwa ibirenze inyungu zo mu isi.
”Iyi ndirimbo ni Yesu wanyikundiye ikozwe mu njyana ya zulu imaze gukundwa n’abatari bake, Twamubajije impamvu nyamukuru yamuteye guhimba iyi ndirimbo Ni Yesu wanyikundiye adutangarizako Yesu ari we nshuti nya nshuti kuruta ababyeyi, abavandimwe n’inshuti ati “Kuba narayise Ni Yesu wanyikundiye ni uko Yesu yankunze ntakiguzi ntanze kandi akaba angaragariza urukundo mu buzima bwanjye bwa buri munsi, Niyo ababyeyi bakwanga, abavandimwe n’inshuti bakakureka,Yesu we akugumaho kuko ni inshuti y’ibihe byose.”
NIYONSABA Elissa yadutangarije ko hari n’izindi ndirimbo yitegura gushyira ku mugaragaro mu minsi iri imbere uko Imana izajya imushoboza, yagize ati “Hamwe no gusenga,nizeye ko nzabigeraho.
By JYAMUBANDI Deo


text:
Bahawe ubumenyi bw’uko baha serivisi nziza abatumva
Abakozi batandukanye bo mu Karere ka Nyanza bigishijwe amarenga bakoresha ku bantu batumva n’abatavuga, kugira ngo babashe gutanga serivisi nziza kuko aba bantu basaga n’abibagiranye muri serivisi zitangwa.
Mu mahugurwa yatangiye ku itariki ya 11 kugeza ku ya 15 Werurwe 2013, abahagarariye abajyanama mu bigo nderabuzima na bamwe mu bakozi bo mu karere bahuguwe n’abafite ubumuga bwo kutumva no kutabona, hakoreshejwe uburyo bw’amarenga mpuzamahanga.
Amasomo bahawe ngo azagirira akamaro (...)
Abakozi batandukanye bo mu Karere ka Nyanza bigishijwe amarenga bakoresha ku bantu batumva n’abatavuga, kugira ngo babashe gutanga serivisi nziza kuko aba bantu basaga n’abibagiranye muri serivisi zitangwa.
Mu mahugurwa yatangiye ku itariki ya 11 kugeza ku ya 15 Werurwe 2013, abahagarariye abajyanama mu bigo nderabuzima na bamwe mu bakozi bo mu karere bahuguwe n’abafite ubumuga bwo kutumva no kutabona, hakoreshejwe uburyo bw’amarenga mpuzamahanga.
Amasomo bahawe ngo azagirira akamaro abafite ubumuga nk’uko bitangazwa na Emmanuel Karabayinga, ushinzwe ibibazo by’abafite ubumuga mu Karere ka Nyanza, wemeza ko na we atari afite ubumenyi na buke ku marenga akoreshwa n’abafite ubumuga bwo kutumva no kutavuga nyamara ari we ubashinzwe.
Avuga ko ari kenshi abafite ubumuga bamwitabazaga ariko kumvikana bikaba ingorabahizi, bigatuma bataha batishimiye serivisi bahawe. Ati “Abantu bafite ubumuga bwo kutumva no kutavuga ahenshi bari barasigaye inyuma, kuko ururimi bakoresha rw’amarenga rutumvwa na benshi.”
Karabayinga yavuze ko abafite ubumuga batakirwaga bigatuma umubare munini wabo batitabira gahunda za Leta, kubera ko batabashaga kuzumva.
Ibarura ryakozwe mu mwaka wa 2010 ryerekanye ko mu Karere ka Nyanza habarizwa abafite ubumuga butandukanye barenga ibihumbi 15.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]